ועדת המשנה לספורט, כנסת 25, פרוטוקול מספר 5, 2024-02-13 00:00

סימון דוידסון: שלום לכולם

סימון דוידסון:  אני מתכבד לפתוח את ישיבת ועדת המשנה של ועדת החינוך, התרבות והספורט

סימון דוידסון:  על סדר-היום: הכנה למשחקים אולימפיים והפאראלימפיים בעת לחימה

סימון דוידסון:  אני מזכיר לכולם שאנחנו בשידור ישיר גם בערוץ הכנסת וגם בערוץ הספורט

סימון דוידסון:  כל המדינה שומעת מה שאתם אומרים

סימון דוידסון:       תודה לכולכם על שהגעתם לדיון החשוב הזה

סימון דוידסון:  אני רוצה להודות לחבר הכנסת יוסי טייב, יושב-ראש ועדת החינוך, התרבות והספורט על שיתוף הפעולה

סימון דוידסון:  בימים קשים אלו לפעמים נדמה שנושאים שלא קשורים לצבא ולביטחון הם מעט מנותקים

סימון דוידסון:  למען האמת, שגרה של ספורט ותרבות הם חלק מהסממנים של אומה בריאה וחפצת חיים

סימון דוידסון:  כי גם בימים אלה, ואולי דווקא בימים אלה, הספורט מגלה את העוצמה ואת הכוח שלו לרגש ואת יכולתו להחיות אומה שלמה

סימון דוידסון:  ספורט זה לא רק לרוץ מהר או לקפוץ גבוה, וזה לא רק לשחות במים או לבעוט בכדור

סימון דוידסון:  ספורט זה ערכים, כבוד וגאווה לאומיים

סימון דוידסון:  המשחקים האולימפיים והפארלימפיים הם המעמד המכובד ביותר בספורט העולמי

סימון דוידסון:       השנה העמידה על הפודיום תהיה מרגשת יותר, השנה הדגל שתישא המשלחת הישראלית בטקס הפתיחה יונף גבוה יותר, השנה ההמנון הישראלי, שינוגן בפריז, יישמע חזק יותר

סימון דוידסון:  דווקא בתקופה זו מדינת ישראל צריכה להראות שיש לה מקום שווה ומכובד במשפחת העמים

סימון דוידסון:       עם ישראל זקוק לנחמה

סימון דוידסון:  נחמה שהספורטאים והספורטאיות המדהימים, שמייצגים את מדינת ישראל, יכולים להעניק

סימון דוידסון:       השנה היא שנת 2024

סימון דוידסון:  האולימפיאדה עתידה להתקיים בפריז

סימון דוידסון:  100 שנים מהפעם האחרונה שהיא התקיימה שם

סימון דוידסון:       הדיון שלנו יחולק לשלושה חלקים: ראשית, סקירה כללית על המשלחות שנשלחות השנה, האולימפית והפאראלימפית, מהי בינתיים כמות הספורטאים והספורטאים, באיזה ענפים הם יתחרו, כמה אנשי צוות יכללו המשלחות, ואלו הכנות ומשאבים מקבלים החברים בהם

סימון דוידסון:       הנושא השני בו נדון הוא המשמעויות התקציביות של ההשתתפות באולימפיאדה

סימון דוידסון:  רק בשבוע שעבר עבר בכנסת תקציב עם קיצוצים רבים בכל המשרדים

סימון דוידסון:  ננסה להבין איך זה משפיע על המשלחת האולימפית והפאראלימפית

סימון דוידסון:  לפי פרסומים בתקשורת, אנחנו מבינים שלאחר פנייתו של מנכ"ל הוועד האולימפי גילי לוסטיג לשר הספורט, סוכם כי תקציב ההכנות האולימפיות יקוצץ ב-8%, ויעמוד על 36

סימון דוידסון: 5 מיליון שקלים

סימון דוידסון:      הנושא האחרון בו נדון, והשנה חשיבותו היא קריטית מתמיד, הוא הסידורים הביטחוניים של חברי המשלחת

סימון דוידסון:  בעקבות המלחמה בה אנו מצויים, חלה עלייה חדה של 235% באירועי האנטישמיות באירופה, ובעולם בכלל

סימון דוידסון:  לצערנו, הדבר חודר גם לספורט

סימון דוידסון:      אני מבקש להבין מכלל הגורמים איך אנחנו דואגים לספורטאים והספורטאים שלנו, מה הם הסידורים הביטחוניים שמעניקים צרפת והוועד האולימפי הבין-לאומי, ומה הסידורים הביטחוניים שישראל מוסיפה עליהם

סימון דוידסון:  לאחרונה פורסם שהתקציב של הוועדה המארגנת של המשחקים האולימפיים לנושא אבטחה עומד על 349 מיליון יורו, והוא עוד עשוי לגדול בהתאם לאיומים ולהערכות גורמי הביטחון

סימון דוידסון:  מצד שני, פורסם כי מתוכנן להעלות את תקציב האבטחה הישראלי ב-40% - מ-3

סימון דוידסון: 5 מיליון ל-5 מיליון שקלים

סימון דוידסון:  אנחנו נשמע פירוט מהגורמים הרלוונטיים

סימון דוידסון:      בחלק הזה, שהוא החלק האחרון, ישתתפו אנשי שב"כ

סימון דוידסון:  על מנת להגן על שלומם של חברי המשלחות, הדיון יהפוך לחסוי

סימון דוידסון:  אני מודה לאנשי השב"כ על הגעתם

סימון דוידסון:       חובתה של מדינת ישראל לשמור ולהגן על הספורטאים שהיא שולחת לייצג אותה

סימון דוידסון:  באולימפיאדת מינכן שנערכה בשנת 1972, עמיצור שפירא נרצח

סימון דוידסון:  הוא היה מאמן אתלטיקה וחבר המשלחת הישראלית באולימפיאדת מינכן 72'

סימון דוידסון:  בשנת 2024, 52 שנים אחרי, להב שפירא, נכדו של עמיצור, הותקף בברוטליות אכזרית מחוץ לבר בברלין על ידי סטודנט ערבי שלומד איתו באוניברסיטה

סימון דוידסון:  כיום, 52 שנים לאחר אולימפיאדת מינכן, אנחנו עדיין מצולקים

סימון דוידסון:  גם כיום, 52 שנים לאחר אולימפיאדת מינכן, אנחנו עדים לתופעות של אנטישמיות בספורט, ועל כך נעשה דיון מיוחד בשבוע הבא פה, בוועדת הספורט

סימון דוידסון:       מעגל האנטישמיות המזעזע הזה הוא תמרור אזהרה עבור כולנו

סימון דוידסון:  אסור לנו לאפשר לעיגולים של האולימפיאדה להפוך לאדומים

סימון דוידסון:  עלינו לעשות כל מה שביכולתנו כדי שאולימפיאדת פריז 24' לא תהפוך למינכן 24'

סימון דוידסון:       אני רוצה לציין לגעת שני נושאים נוספים שאגע בהם במהלך הדיון: ראשית, נושא התאחדות בתי הספר

סימון דוידסון:  זהו נושא שאני פועל בו בכל מקום בימים האחרונים מהבוקר ועד הערב, ואני לא אפסיק ולא אעצור

סימון דוידסון:  זה התשתית והבסיס של חלק גדול מהספורט הישראלי והיא עומדת להיסגר

סימון דוידסון:  אני יודע שכולם רוצים שהיא תמשיך לחיות

סימון דוידסון:  גם השר מיקי זוהר, וגם השר קיש

סימון דוידסון:  נמצא פה גיא, המפמ"ר במשרד החינוך של החינוך הגופני, והוא ייגע בכמה נקודות

סימון דוידסון:  זה יהיה חלק קטן מהדיון, אבל חשוב לי לציין את זה

סימון דוידסון:       אתן פה במה נוספת לספיישל אולימפיקס, שהוא מהווה חלק גדול בליבי

סימון דוידסון:  אני אעשה כל יום כל מה שאני יכול בעזרה למען הספיישל אולימפיקס ולמען האנשים המדהימים שישנם שם כי הולכת להיות פגיעה גם בנושא "שווים בספורט"

סימון דוידסון:       אני רוצה לברך את התאחדות הכדורגל על מהלך היסטורי

סימון דוידסון:  יש לנו נבחרת באולימפיאדה

סימון דוידסון:  רונן הרשקו, תודה רבה על כך שהגעת

סימון דוידסון:  זהו כבוד גדול למדינת ישראל

סימון דוידסון:       אני רוצה לכבד את מאיר כהן, שר הרווחה לשעבר, ואת חבר הכנסת ירון לוי, על כך שהגיעו לדיון

סימון דוידסון:       	נפתח את הדיון עם גלעד לוסטיג, מנכ"ל הוועד האולימפי בישראל

סימון דוידסון:  גילי, בבקשה

גלעד לוסטיג: בוקר טוב לכולם

גלעד לוסטיג:  סימון היקר, תודה לך על ארגון הישיבה החשובה על מנת לדון בהכנות המשלחות האולימפיות לפריז 2024

גלעד לוסטיג:  שלחנו מצגת ונבקש להעלות אותה

גלעד לוסטיג:       נתחיל קצת כדי שכולנו נהיה במכנה משותף ונבין לאיזה סדר גודל אנחנו מגיעים, וכל מה שציינת קודם לכן על החשיבות של המשחקים האלה ועל החשיבות של הספורטאים כשגרירים באירוע הכי גדול בעולם

גלעד לוסטיג:  אין שום דבר שמתקרב לאירוע של משחקים אולימפיים שמתקיימים פעם בארבע שנים, והפעם זה יהיה פעם בשלוש שנים

גלעד לוסטיג:       במשחקים ישתתפו 206 מדינות, וזה יותר מהמדינות שיש באו"ם

גלעד לוסטיג:  באו"ם יש לנו כ-194 מדינות

גלעד לוסטיג:  מיליארדים רואים וצופים במשחקים, וזה יותר מכל אירוע

גלעד לוסטיג:  אגב, אתם רואים פה הטרוקדרו

גלעד לוסטיג:  זו הפעם הראשונה שהטקס במשחקים האולימפיים לא יתקיים באצטדיון אלא יתקיים בטרוקדורו, שהוא לאחר שיט על הסן של 42 דקות - 6 ק"מ, 160 ספינות

גלעד לוסטיג:  זה משהו שהמוטו של משחקי פריז הולכים ומתכוונים אליו

גלעד לוסטיג:  זה איזשהו חזון גם מבחינה ביטחונית

גלעד לוסטיג:  החלק האחרון של הפגישה יתקיים על הבחינה הביטחונית

גלעד לוסטיג:  אבל לא רק לנו, אלא בכלל

גלעד לוסטיג:  תארו לכם שמתוכננים 600,000 צופים

גלעד לוסטיג:  הכוונה שכל אחד יוכל לחוות את טקס הפתיחה ולא רק 80,000 שיוכלו להיכנס לאצטדיון

גלעד לוסטיג:       אתם יכולים לראות את הנתונים: 350 שעות שידור, כ-6,000 אנשי תקשורת

גלעד לוסטיג:  בחלק האחרון נדבר על האבטחה

גלעד לוסטיג:  10,500 ספורטאים משתתפים במשחקים האולימפיים

גלעד לוסטיג:  זה מספר שלא יכול לעלות כי אין היום כמעט ערים שמסוגלות לארח משחקים אולימפיים

גלעד לוסטיג:  תארכו לכם שזה משהו כמו 42 אליפויות עולם שמתקיימות בו זמנית, וצריך להלין, להאכיל, להסיע אותם, וכמובן להתחרות

גלעד לוסטיג:  וכמובן גם לאפשר לכל התקשורת, לשופטים ולכל מי שמעורב במשחקים האלה

גלעד לוסטיג:       אתם יכולים לראות פה משהו מאוד יפה ומאוד חשוב כערך

גלעד לוסטיג:  הוועד האולימפי הבין-לאומי הולך לכיוון השוויון המגדרי

גלעד לוסטיג:  הנושא הזה הוא נר לרגליו

גלעד לוסטיג:  זו פעם ראשונה שבמשחקים האולימפיים תהיה השתתפות של 50% נשים ספורטאיות

גלעד לוסטיג:  אתם רואים את נושאי הדגל

גלעד לוסטיג:  אתם יכולים לראות פה את יעקב טומרקין ואת חנה מיננקו

גלעד לוסטיג:  זו פעם הראשונה שאומרים שאין נושא דגל אחד אלא שניים, ושצריך להיות משני המגדרים

גלעד לוסטיג:  זה מאוד יפה

גלעד לוסטיג:      לסיכום, המשחקים האולימפיים מתחילים ב-26 ביולי, ומסתיים ב-11 באוגוסט

גלעד לוסטיג:  אלו 17 ימי פעילות, אבל למעשה זה 19 ימים

גלעד לוסטיג:  ציינת קודם לכן את נבחרת הכדורגל שלנו

גלעד לוסטיג:  זו הפעם הראשונה, אחרי 48 שנים, שהיא העפילה

גלעד לוסטיג:  הפעם הקודמת היתה בשנת 1976

גלעד לוסטיג:  הם עשו באמת קיץ מדהים

גלעד לוסטיג:  המשחק הראשון שלהם יהיה ב-24 ביולי, ולכן זה 19 ימים

גלעד לוסטיג:      207 מדינות

גלעד לוסטיג:  הוספתי עוד מדינה על מה שאמרתי, ולא טעיתי פה

גלעד לוסטיג:  דבר חשוב נוסף שעושה הוועד הבין-לאומי זה שהוא מצרף נבחרת פליטים

גלעד לוסטיג:  כבר מריו הוא מאפשר לפליטים, שגורלם מר, והם היו צריכים לעזוב את בתיהם מהסיבות הלא נכונות

גלעד לוסטיג:  הוועד הבין-לאומי אמר שהוא רוצה למצוא את הדרך לאפשר להם לממש את הפוטנציאל שלהם תחת הדגל של הוועד האולימפי העולמי

סימון דוידסון: האם הנבחרת הרוסית משתתפת?     

גלעד לוסטיג: הנבחרת הרוסית כנבחרת רוסית לא משתתפת

גלעד לוסטיג:  לא הרוסים ולא הבלרוסים

גלעד לוסטיג:  הם לא משתתפים

גלעד לוסטיג:  אבל מתאפשר לספורטאים מסוימים רק בענפים האישיים

גלעד לוסטיג:  בשום דבר קבוצתי, משניים ואילך, הם לא יכולים להשתתף

גלעד לוסטיג:  רק בתחום האישי

גלעד לוסטיג:  ספורטאים רוסיים, בחלק מההתאחדויות, כשאין התנגדות של התאחדות מסוימת, יוכלו להשתתף גם בתנאים שהם לא היו שותפים בפרופגנדות כאלו ואחרות, והם חתומים על זה שהם בעד כך וכך וכך

סימון דוידסון: לא תחת הדגל הרוסי

גלעד לוסטיג: לא תחת הדגל הרוסי ולא תחת ההמנון הרוסי

מאיר כהן: האם הפלסטינאים עם הפליטים או שהם ישות בפני עצמה?     

י גלעד לוסטיג: הפלסטינאים מופיעים כפלסטין

י גלעד לוסטיג:  ישות בפני עצמה

י גלעד לוסטיג:  אנחנו מאוד גאים שבנבחרת הפליטים יהיו שני נציגים מישראל

סימון דוידסון: בטח באתלטיקה

גלעד לוסטיג: נכון, באתלטיקה

גלעד לוסטיג:  הם ישראלים לכל דבר ואני לא מבין

גלעד לוסטיג:  אולי זהו המקום לקרוא לאזרח אותם

גלעד לוסטיג:  אחד מהם היה גם נושא הדגל בטוקיו

גלעד לוסטיג:  מדובר בתחלואיני

גלעד לוסטיג:  הוא ילד מקסים והוא ישראלי לכל דבר

מאיר כהן: למה הוועד האולימפי לא לחץ לאזרח אותם?     

גלעד לוסטיג: הלוואי ויכולתי לעשות את זה

גלעד לוסטיג:  מבחינתנו, שלחנו כל מכתב אפשרי

גלעד לוסטיג:  אנחנו הראשונים שיעמדו, אפילו עם איזה דגל שתרצה, כדי שהם יקבלו

גלעד לוסטיג:  הילד הזה הוא ילד מקסים

גלעד לוסטיג:  הוא סיים במקום ה-16 במרתון בטוקיו

גלעד לוסטיג:  הוא רץ ברמה אחרת

גלעד לוסטיג:  שוב, הוא לא יהיה תחת הדגל שלנו

גלעד לוסטיג:  אנחנו שמחים שהוא שם

סימון דוידסון: מאיזה גיל הוא בארץ?         

גלעד לוסטיג: מגיל 12

גלעד לוסטיג:  אנחנו נותנים להם את כל המעטפת הרפואית

גלעד לוסטיג:  הילד הזה כאילו חבר סגל

גלעד לוסטיג:  מבחינתנו, הוא שלנו לכל דבר

סימון דוידסון: תזכיר לי

סימון דוידסון:  מה השם?     

גלעד לוסטיג: תחלואיני

גלעד לוסטיג:  אתם רואים את הנתונים

גלעד לוסטיג:  אני רוצה להתייחס שוב לנושא השוויון המגדרי כי הוא מאוד חשוב לי

גלעד לוסטיג:  גם פה אתם רואים שיש כבר יותר ויותר תחרויות שהן משותפות - מיקס

גלעד לוסטיג:  מדינת ישראל כבר השתתפה במיקס בג'ודו, ואפילו זכינו במדליה

גלעד לוסטיג:  אבל יש הרבה מאוד תחרויות

גלעד לוסטיג:  באתלטיקה זה 4 כפול 400 - שתי רצות, שני רצים

גלעד לוסטיג:  בשחייה יש 4 כפול מיקס

גלעד לוסטיג:  והעפלנו לגמר האולימפי, ומי כמוך, סימון, יודע

גלעד לוסטיג:  יש את זה בהמון מקצועות: בטריאתלון, בקליעה

סימון דוידסון: אפילו בשחייה אומנותית

גלעד לוסטיג: ובשחייה אומנותית

גלעד לוסטיג:  אם אני זוכר נכון, במשחקים האולימפיים עדיין לא

גלעד לוסטיג:  כמעט כל התוכנית האולימפית זהה בין נשים וגברים

גלעד לוסטיג:  בעניין הזה הלכנו מאוד קדימה

גלעד לוסטיג:       אני מנצל את ההזדמנות להגיד שגם בנושא הקיימות, וכולנו יודעים כמה חשוב לשמור על כדור הארץ, כיוון שמארחים 42,000 אליפויות בו זמנית אומרים: אנחנו לא רוצים להקים מתקנים חדשים

גלעד לוסטיג:  או מתקנים קיימים, ולפריז יש בלי עין הרע, או מתקנים זמניים, או ללכת למקומות אחרים שבהם מצויים המתקנים האלה

גלעד לוסטיג:  לא רוצים להקים פילים לבנים

גלעד לוסטיג:  מבחינתנו, חוץ כמובן מהכפר האולימפי בפריז תהיה לנו נציגות גם במרסיי

גלעד לוסטיג:  יש לנו שם את נבחרת השיט

סימון דוידסון: המים הפתוחים גם יהיו במרסיי?     

גלעד לוסטיג: לא

גלעד לוסטיג:  המים הפתוחים שוחים בסן

גלעד לוסטיג:  גם המים הפתוחים וגם תחרות טריאתלון יהיו בסן על יד גשר אלכסנדר השלישי

סימון דוידסון: זה מים מאוד קרים

גלעד לוסטיג: הדבר שיותר מטריד הוא שזה מים מלוכלכים

גלעד לוסטיג:  הם בודקים כל יום את המים ואנחנו עדיין לא סוגרים

גלעד לוסטיג:  אני יכול להגיד לך שה-Test Event בטריאתלון בוטל כי המים לא היו נקיים

גלעד לוסטיג:  אבל יהיה לנו במרסיי

גלעד לוסטיג:  אנחנו נדע ממש בימים הקרובים אם יהיה לנו בטהיטי

גלעד לוסטיג:  הצרפתים החליטו לעשות את הגלישה בטהיטי, אז יכול להיות שיהיה לנו

גלעד לוסטיג:  בטוקיו היתה לנו ענת ליליאור

גלעד לוסטיג:  יהיו לנו groom'ים בוורסאי

גלעד לוסטיג:   בקליעה הוא עדיין לא עשה את הקריטריון, אבל יהיה לנו בשאטורו

גלעד לוסטיג:       חשוב לי

גלעד לוסטיג:  אלו שקפים שהיחידה לספורט הישגי הכינה

גלעד לוסטיג:  להבדיל ממצב המדינה היום, ב-180 מעלות אנחנו במצב הכי גרוע שהיינו אי-פעם, אחרי השבת השחורה שהיתה ב-7 באוקטובר, אבל בספורט אנחנו בדיוק בכיוון הפוך

גלעד לוסטיג:  זה מחדד את חשיבות הפגישה היום

גלעד לוסטיג:  אתם יכולים לראות את זה בנתונים בספורט

גלעד לוסטיג:  לא אכנס לכל נתון, אתם יכולים לראות את זה בצורה מאוד ברורה

גלעד לוסטיג:  זה בקפיצות מדרגה שהן ממש לא אופייניות לספורט הישגי

גלעד לוסטיג:  קפצנו מדרגה מאוד רצינית בטוקיו 2020, שהיתה ב-2021

גלעד לוסטיג:  זכינו בארבע מדליות, כששתיים מהן מזהב

גלעד לוסטיג:  ולא פחות חשוב, עלינו ל-18 גמרים, וזה כמעט פי ארבעה ממה שהיינו בריו

גלעד לוסטיג:  בריו היינו חמישה גמרים ועלינו ל-18 גמרים

גלעד לוסטיג:  זה נתון בלתי רגיל

גלעד לוסטיג:  רואים פה שהקפיצה הזו ממשיכה

גלעד לוסטיג:  אנחנו ממש בנסיקה

סימון דוידסון: אני אגיד את אחד הדברים הקשים שקרו לי כשנכנסתי לכנסת

סימון דוידסון:  אתה זוכר שהייתי צריך לנסוע לטוקיו, והכול היה מוכן

סימון דוידסון:  מאיר כהן התקשר אליי ואמר לי: סימון, אתה נכנס לכנסת

סימון דוידסון:  תתכונן

סימון דוידסון:  לא נסעתי לטוקיו, והגעתי לבית המשוגעים פה

סימון דוידסון:  היו הישגים אדירים

סימון דוידסון:  כפיר, היו באמת מדליות

סימון דוידסון:  אני בא ואני מתחיל לדבר על הכאבים שלי בספורט, וכל חברי הכנסת אומרים לי: מה אתה רוצה? תראה כמה מדליות

סימון דוידסון:  זה בדיוק הפוך מהאמת האמיתית שמדינת ישראל משקיעה מעט מאוד כסף בספורט

סימון דוידסון:  מצד שני, אתה פתאום רואה מדליות זהב באולימפיאדה

סימון דוידסון:  צריכים להבדיל: יש את הנושא של התשתיות של הספורט הישראלי והמתקנים והאגודות, שזה בדיחה כמה כסף המדינה שמה על זה

סימון דוידסון:  זה פחות מ-0,15% מתקציב המדינה

סימון דוידסון:  ופתאום יש את המדליות

סימון דוידסון:  אז, באמת, שאפו לוועד האולימפי

גלעד לוסטיג: סימון, תודה

גלעד לוסטיג:  זה באמת מאבק של כולנו, זה לא מאבק של הוועד האולימפי, שלספורט יהיה יותר משאבים, כמובן יחד עם משרד הספורט

גלעד לוסטיג:  זה המקום להגיד שבשנה שעברה, בשנת 2023, תקציב הספורט, ההכנות האולימפיות, היה הכי גבוה אי פעם, וזה בהחלט לזכות משרד הספורט, ובעיקר בהכנות האולימפיות

גלעד לוסטיג:       אתם יכולים לראות פה את הקפיצות הדרקוניות של הזכייה שלנו בתחרויות מטרה

גלעד לוסטיג:  ואני מדבר רק על אליפות אירופה, אליפות עולם, ולא על שום תחרות אחרות, ורק במקצועות ותנאים אולימפיים

גלעד לוסטיג:  זה מקבל משנה תוקף כי אתם יכולים לראות שבכל המחזורים הקודמים, גם של מחזור לונדון וריו, זה שלוש שנים, עכשיו זה שנתיים, זה לא רק שעלינו בצורה מאוד משמעותית, זה על שנתיים ולא על שלוש

גלעד לוסטיג:  אתם תראו את הקו הזה בעוד כמה שקפים

גלעד לוסטיג:  השקף הבא זה אליפויות עולם

גלעד לוסטיג:  הספורטאים שלנו זכו ב-15 מדליות באליפויות עולם, כשארבע מהן מזהב

גלעד לוסטיג:  תראו את ההבדלים

גלעד לוסטיג:  תחרות - - -, שאנחנו תמיד משווים, כי אין דבר שהוא יותר סימולטיבי למשחקים אולימפיים מאליפות עולם

גלעד לוסטיג:  אליפות אירופה לפעמים לא נותנת את התמונה הזו, אבל אליפות עולם נותנת את המדד הטוב ביותר

גלעד לוסטיג:  אתם יכולים לראות פה שרק בשנת 2023 זכינו בארבע מדליות זהב, וכל המדליות בענפים שונים

גלעד לוסטיג:  זכינו במדליית זהב בשיט עם שחר טיבי, זכינו במדליית זהב בהתעמלות מכשירים עם אותו ספורטאי שציינת קודם את המדליה שלו בטוקיו עם ארטיום דולוגפיאט

גלעד לוסטיג:  לעניות דעתי, הוא הספורטאי הטוב ביותר

גלעד לוסטיג:  זכינו בג'ודו עם ענבר לניר

סימון דוידסון: ושרון בגלישה

גלעד לוסטיג: חכה, שרון עוד לא הגיע

גלעד לוסטיג:  זכינו בהתעמלות אומנותית קבוצתית, וקבוצתית זה בקרב-רב

גלעד לוסטיג:  פעם ראשונה בהיסטוריה שהנבחרת שלנו זכתה במדליית זהב בקרב-רב שזה אולימפי

גלעד לוסטיג:  רק התחלנו את השנה, והינה שרון קנטור הגיעה עם מדליית זהב באותה גלישה

גלעד לוסטיג:  אגב, בגלישה מותר לשלוח רק אחת

סימון דוידסון: והיה לנו גם ארד באותה אליפות עולם

גלעד לוסטיג: יש לנו שתי אלופות עולם, אבל רק אחת מהן יכולה לנסוע

גלעד לוסטיג:  אתם יכולים לראות שאנחנו בהחלט מאוד אופטימיים

גלעד לוסטיג:  אבל זה מגביר את החשש שלנו למה שקורה

גלעד לוסטיג:  תגיד לי מתי לדבר על האתגרים - האם עכשיו או בשלב הבא

סימון דוידסון: האתגרים בשלב הבא

גלעד לוסטיג: בסדר גמור

גלעד לוסטיג:  אתם יכולים לראות פה שזה רק אליפות עולם

גלעד לוסטיג:  באליפות עולם זכינו בתשע מדליות בשנת 2023, ולא רק בזהב

גלעד לוסטיג:  באתלטיקה, למשל, ואתה יודע כמה זה חשוב, סגן אלוף עולם במרתון - מארו טפרי

גלעד לוסטיג:  מדליית כסף במרתון זה משהו שאם היית אומר את זה למישהו לפני עשרים שנה, אז הוא לא היה מאמין

גלעד לוסטיג:       אתה דיברת על הדגל ועד כמה זה חשוב היום

גלעד לוסטיג:  כשספורטאי נוסע להתחרות הוא תמיד מייצג את ישראל

גלעד לוסטיג:  הוא נכנס לזירה, לאצטדיון ולכל מקום, וזה שיש דגל ישראל וזה שהוא לובש פה את ה-ISR, ויש אותנו באולם ובכל מקום, ובטח בפודיום וכד', זו תמיד היה זכות לספורטאים

סימון דוידסון: לגבי הרץ יוצא מאתיופיה שזכה במדליה - צריך להבין שהילדים שלהם מתחילים בתוכנית פל"א בבתי הספר

סימון דוידסון:  יש תוכנית מיוחדת ליוצאי אתיופיה

סימון דוידסון:  היא הולכת להיפגע משמעותית גם בגלל הירידה בתקציב של כל המשרדים

סימון דוידסון:  אני מקווה שאני טועה ושתוכלי לתקן אותי

סימון דוידסון:  אני אבקש ממך לדבר גם על פל"א וגם על התאחדות לאחר מכן

סימון דוידסון:  גילי, המדליות האלה, שעליהן אתה מדבר, מתחילות במקום כלשהו

סימון דוידסון:  הן מתחילות באגודה, בהתאחדות בתי הספר או בתוכנית פל"א

סימון דוידסון:  אסור לגעת בתוכניות האלו

מאיר כהן: נדמה לי שבתקציב עליו אנחנו מצביעים עכשיו, קיצצו להתאחדות בתי הספר את התקציבים

מאיר כהן:  נכון?      

סימון דוידסון: לאפס

מאיר כהן: מי פה אחראי לזה?      

סימון דוידסון: נמצא פה זיו, מנכ"ל התאחדות

סימון דוידסון:  אני מטפל בזה יומם ולילה

מאיר כהן: כשמקצצים לי במשרד הרווחה, אני לא יושב על כיסא

מאיר כהן:  אני מדליק מדורות

מאיר כהן:  אנחנו נעזור לך

זיו ישראלי: יחד עם סימון אנחנו מדליקים מדורות ומנסים לעורר את כל תשומת הלב האפשרית כדי שלא יקצצו את זה

זיו ישראלי:  אנחנו מקווים שיהיו בשורות טובות בקרוב

גיא דגן: גם משרד החינוך על זה כדי שזה לא יקרה

גלעד לוסטיג: זה לא בתחום שלי, אבל כאחד שמלווה את הספורט הישראלי וההישגי הרבה מאוד שנים, אני יכול להעיד מקרוב שהתרומה של התאחדות בתי הספר לספורט היא תרומה אדירה וחשובה

מאיר כהן: 27 שנים ניהלתי בית ספר, וזאת לפני ואחרי שקמה ההתאחדות

מאיר כהן:  התאחדות בתי הספר עושה עבודה מצוינת, אבל אני לא בטוח שכל גופי הספורט, וגם האולימפיים, יודעים להגיע לתלמידים וללוות אותם כמו שצריך

מאיר כהן:  הייתי מנהל בית הספר של יוסי בניון

מאיר כהן:  יום אחד, וזה היה לפי הרבה שנים, בני טבק נוקש אצלי במשרד ואומר לי: תשמע, יש לך תלמיד שאנחנו רוצים להוביל אותו

מאיר כהן:  וזה כשהוא היה בכיתה ז'

מאיר כהן:  מרגע זה ועד שהוא נסע לאן שהוא נסע, כל הזמן ליוו אותו

מאיר כהן:  ידעו מה הציונים שלו במבחנים, מה הקשיים שלו, מה הפערים, וזה היה נהדר

מאיר כהן:  אני מקווה מאוד שאתם, האולימפיים דווקא, יודעים ללכת אחורה הרבה ולאתר את הילדים האלה וללוות אותם

זיו ישראלי: יש שיתופי פעולה היום מצוינים עם כל האיגודים: עם הוועד האולימפי, עם הוועד הפארלימפי, לאיתור וקידום ילדים ובני נוער

זיו ישראלי:  אנחנו נעשה את זה אחר כך 

סימון דוידסון: נגיע לזה

סימון דוידסון:  הצטרף אלינו חבר הכנסת עודד פורר, שבעבר היה יושב-ראש ועדת המשנה לספורט

סימון דוידסון:  תודה רבה שהגעת

גלעד לוסטיג: תומך גדול בספורט

סימון דוידסון: נכון

גלעד לוסטיג: קודם אמרתי שזו היתה זכות של ספורטאי, אבל נכון להיום זו חובה של ספורטאי

גלעד לוסטיג:  אנחנו תמיד אומרים שספורטאים הם קצת נרקיסיסטים והם קצת עסוקים בעצמם, אבל הם מגיעים לכל פעילות התנדבותית

גלעד לוסטיג:  אנחנו עושים פעילויות התנדבותיות חסרות תקדים לכל דבר, והספורטאים הם הראשונים להתנדב

גלעד לוסטיג:  יש לנו רשימות המתנה

גלעד לוסטיג:  הם מבינים שיש להם היום תפקיד נוסף, והם צריכים להתאמן יותר ולעשות יותר

גלעד לוסטיג:  גם השב"כ, שעוד מעט יהיו פה, וגם משרד הספורט, עושים את המקסימום כדי להגיע לתחרויות שהן לפעמים קריטריון אחרות וגם במדינות - - -     

סימון דוידסון: כמו קטאר, אליפות העולם בשחייה עכשיו

גלעד לוסטיג: כמו קטאר

גלעד לוסטיג:  ממש בימים אלה יש תחרות בקטאר

גלעד לוסטיג:  אני חזרתי משם

גלעד לוסטיג:  יושבת פה אירנה

גלעד לוסטיג:  הסייף יובל פרייליך עשה שם תוצאה של מדליית זהב

גלעד לוסטיג:  שמעו את התקווה בקטאר

גלעד לוסטיג:  יש משמעות בימים אלה להגיע לקטאר, וכמעט להבטיח, כך אני מקווה

גלעד לוסטיג:  הסייף לא פה, המנכ"לית של האיגוד פה

גלעד לוסטיג:  הסייף מתאמן עכשיו באיטליה

גלעד לוסטיג:   יש לנו תחרות נוספת בה הוא צריך להבטיח את מקומו

גלעד לוסטיג:  השחיינים שלנו עשו עכשיו קריטריון, וזו ההזדמנות האחרונה שלהם

גלעד לוסטיג:  אם הם לא נוסעים לקטאר, הם לא נוסעים למשחקים האולימפיים

גלעד לוסטיג:  היו שם גם מים פתוחים - מתן רודיטי, וגם הדואט שלנו שהוא נהדר

גלעד לוסטיג:  לגבי הקבוצתי שלנו והדואט - היו חמש אפשרויות להגיע לגמרים, והם הגיעו בכל החמישה, כך שאנחנו באמת יכולים להיות מאוד מאוד גאים

גלעד לוסטיג:  זה נושא שמקבל חשיבות נוספת בשאלה עד כמה צריך היום להשקיע בספורט ולעזור להם כי הספורטאים מתמודדים היום עם קשיים שהם לא ידעו קודם

גלעד לוסטיג:      אתם רואים כאן בכמה גדלנו במלגות

סימון דוידסון: אולי תסביר לאנשים שנמצאים פה סביב השולחן מה קורה לספורטאי שעושה קריטריון מבחינת מלגות שהוא מקבל ותקציבים

גלעד לוסטיג: בזכות השקפים שהראיתי לכם קודם לכן על כך שיש גידול מאוד מאוד גדול ומרשים בהישגי הספורטאים, יותר ויותר ספורטאים נכנסים למעגל המלגות

גלעד לוסטיג:  כשהם נכנסים למעגל המלגות, הם לא רק נכנסים לשם אלא הם נכנסים לסגלים הגבוהים, לסגל זהב וסגל כסף

גלעד לוסטיג:  פעם התקציב למלגות היה מספיק, ואני חושב שלא העלינו מלגות כבר עשר שנים, והגיע הזמן לעשות גם את זה, אבל היום הוועד האולימפי מוציא כל חודש יותר ממיליון שקל

גלעד לוסטיג:  אנחנו חייבים מקדמות לזה, ותכף נדבר על זה

גלעד לוסטיג:  רוב הסכום מגיע מ - - -     

סימון דוידסון: מה מקבל סגל זהב וכסף?     

גלעד לוסטיג: סגל זהב מקבל 8,500 שקל, ולסגל כסף מגיע ל-6,000

גלעד לוסטיג:  אבל במסגרת הסכם הכנות אולימפיות, הוא מקבל את כל התוכנית

גלעד לוסטיג:  זאת אומרת, כל מחנות האימון בארץ ובחו"ל, גם תחרויות בין-לאומיות

גלעד לוסטיג:  גם מעטפת רפואית מקצועית מלאה הוא מקבל מאיתנו

גלעד לוסטיג:  בגדול, הספורטאים הבכירים מסודרים

גלעד לוסטיג:  רובם נתמכים גם על ידי נותני חסות

גלעד לוסטיג:  שוב, צריך להעלות את הסכום

גלעד לוסטיג:  האמת, לא בסגל זהב וסגל כסף, אלא דווקא בסגלים היותר נמוכים שלנו

גלעד לוסטיג:  צריך להעלות בסגל הבכיר שזה 3,000 שקל, ובסגל ארד שזה 4,000

סימון דוידסון: צריך להבין

סימון דוידסון:  אתם מדברים על ספורטאי ברמה האולימפית, ואין לנו הרבה כאלה

סימון דוידסון:  8,500 שקל לספורטאי, שמיועד למדליה, זה בסוף לא הרבה כסף

סימון דוידסון:  הקריירה שלו היא גם מאוד קצרה

סימון דוידסון:  הוא לא עושה את זה עד גיל 70

סימון דוידסון:  הוא מסיים את הקריירה שלו בממוצע בגיל 25

סימון דוידסון:  לא מדובר בהרבה כסף

סימון דוידסון:  אני שמח שהכנסת לפני שנתיים, מייד כשנכנסתי, העבירה חוק

סימון דוידסון:  אני חושב שזה אחד החוקים שעברו הכי מהר

סימון דוידסון:  העברנו חוק חשוב, יחד עם שר האוצר אביגדור ליברמן, לביטול המס על זכיות במדליות אולימפיות

סימון דוידסון:  גם אצל הפאראלימפיים, גם אליפויות עולם וגם אליפות אירופה

סימון דוידסון:  זה דבר נוסף שעוזר לספורטאים שלנו כי הם לא צריכים לשלם מס

גלעד לוסטיג: אמת, מאוד חשוב

ירון לוי: גילי, צריך לגעת בנקודה שהקריטריונים הם מחמירים יותר

ירון לוי:  אני צריך לעשות הרבה יותר הישגים כדי להיות בסגל כי מסגרת התקציב שלך מוגבלת

ירון לוי:  זה גם משהו שצריך לגעת בו

ירון לוי:  אם אני עושה מדליה בגראנד פרי בתור ג'ודוקא, אז בעבר יכולת להיכנס לסגל

ירון לוי:  מה הקריטריונים שלהם נזקקים היום?      

גלעד לוסטיג: הקריטריונים הם מותאמים, והם הולכים בקו ישר עם רמת ההישגים

גלעד לוסטיג:  כמובן שכשרמת ההישגים שלנו עולה, גם הדרישות מהספורטאים, גם בשכבות היותר נמוכות, הולכת בהתאמה

גלעד לוסטיג:   אתם יכולים לראות בשקף הזה שאנחנו גדלנו ביותר מ-40% חברי הסגל

גלעד לוסטיג:  זאת אומרת, יותר ויותר ספורטאים נכנסים, והתקציב לא עולה

גלעד לוסטיג:  זה אחד הדברים שצריך לדבר עליהם אולי אחר כך

גלעד לוסטיג:  חייבים להעלות את תקציב המלגות

גלעד לוסטיג:  ישנם עוד אתגרים

גלעד לוסטיג:  נמצאים פה אנשי איגוד, ונדבר על זה אולי אחר כך

גלעד לוסטיג:       אמרת לגבי הצפי

גלעד לוסטיג:  אנחנו צופים ל-80 - 90 ספורטאים

גלעד לוסטיג:  המשלחת שלנו לטוקיו היתה 90

גלעד לוסטיג:  אני מאמין שנצליח להגיע למספר דומה

גלעד לוסטיג:  בטוקיו היתה לנו גם נבחרת כדור הבייסבול, ועכשיו יש לנו את הכדורגל

גלעד לוסטיג:   אני סיימתי

גלעד לוסטיג:  סימון, ברשותך, אחר כך אדבר על האתגרים

סימון דוידסון: תודה רבה

סימון דוידסון:       חבר הכנסת עודד פורר, בבקשה

עודד פורר: תודה, אדוני

עודד פורר:  ראשית, הקפיצה שעשתה מדינת ישראל בהכנות לאולימפיאדה ובהיערכות לאולימפיאדות השונות היא מדהימה

עודד פורר:  אני חושב שרואים את זה בעיקר באמת בדור הצעיר

עודד פורר:  מי שקצת נחשף רואה חבר'ה צעירים שמשחקים היום או נמצאים בענפים שונים, והוא רואה התייחסות שונה מזו שהיתה בימים שאנחנו היינו בגילים האלה

עודד פורר:  אבל אני כן חושב שיש שתי נקודות שאולי שווה להתייחס אליהן: האחת, אנחנו עוסקים בהרחבה בוועדת העלייה והקליטה בעניין הספורטאים העולים ופוטנציאל העלייה בתחום הזה

עודד פורר:  העלייה למדינת ישראל בשנתיים האחרונות צמחה בהיקפים של בין פי שלושה לפי ארבעה - תלוי על איזה שנה מסתכלים

עודד פורר:  כמובן שזה מביא לידי ביטוי כניסה של הרבה מאוד ספורטאים שמגיעים לכאן כעולים

עודד פורר:  חייבים לטייב פה את הקשר מול משרד העלייה והקליטה והסוכנות היהודית כדי לדעת לפני האם הם עסקו בתחום

עודד פורר:  אתה אפילו לא יודע עליהם כלום אבל אתה אומר שהם בקריטריון אולימפי

עודד פורר:  שתהיה לפחות איזושהי רשת כי העיסוק כנראה במדינות האם שלהם בתחומים האלה הוא קצת יותר משמעותי ממה שהם יחוו כאן כשהם יגיעו

עודד פורר:  ואם יידעו לקלוט אותם נכון, אנחנו נרוויח מאוד לשנים קדימה

עודד פורר:       	אתגר נוסף

עודד פורר:  כשאני מסתכל לאן הולכת מדינת ישראל לאחר המלחמה, ובהנחה, או בתקווה לפחות, שהקיץ הזה יהיה כבר קיץ שבו רוב הפעילות הכלכלית במדינת ישראל תחזור להיות טובה, ענף התיירות ייפגע, והוא הולך להיפגע אנושות

עודד פורר:  דווקא תחום הספורט, יחד עם העולם היהודי, יכול לתת איזשהו בוסט

עודד פורר:      	המכביה נערכת אחת לארבע שנים

עודד פורר:  היא מלווה בהכנה מאוד מאוד משמעותית כדי להביא לפה את המשלחות האלה

עודד פורר:  משרד הספורט, אולי כדאי לעשות אפילו איזשהו אירוע קטן, יחד עם משרד התיירות, של ספורטאים יהודים מכל העולם בקיץ

עודד פורר:  זה יכול לתת אוויר לנשימה לענף התיירות וגם לחזק פה את הקשר שלנו עם האיגודים השונים ברחבי העולם

עודד פורר:  יש לא מעט ספורטאים בכירים שהגיעו לכאן, דווקא דרך המכביה ודרך היוזמות האלה

עודד פורר:  אולי גם בקיץ הזה אפשר יהיה להרים משהו

עודד פורר:   לא מכביה בהיבט הארגוני הגדול שלה, אלא מכביה קטנה כדי לתת בוסט גם לענף התיירות וגם לספורט

סימון דוידסון: רעיון מדהים

סימון דוידסון:  תודה רבה, עודד

סימון דוידסון:      כפיר, אתה ממהר?     

כפיר כהן:   	אני ממהר בשביל רונן הרשקו

כפיר כהן:  יש לנו דיון על הקונפרנס ליג

כפיר כהן:  אפרופו, אירוע ספורט מאוד מאוד גדול שיהיה פה, בעזרת השם, ב-2027

כפיר כהן:  גמר הקונפרנס ליג הוא אירוע מטורף בקנה מידה עולמי

כפיר כהן:  זה הדיון הבא, ואני מקווה ששינו יסלח לי קצת על כמה דקות

סימון דוידסון:   רון בולוטין מהפאראלימפי, בבקשה

רון בולוטין: אני מבקש להעלות את המצגת ששלחנו

רון בולוטין:  סימון, תודה על הישיבה החשובה הזו

רון בולוטין:  אני אהיה הרבה יותר קצר כי גילי בסך הכול אמר, וחלק גדול מהדברים משותפים להיערכות הספורט הפאראלימפי והספורט האולימפי

רון בולוטין:  המשחקים הפאראלימפים ייפתחו כשבועיים לאחר סיום המשחקים האולימפיים

רון בולוטין:  למי שלא יודע, עיר שמגישה היום את המועמדות לארח משחקים אולימפיים, זה חבילה אחת

רון בולוטין:  אי-אפשר לארח משחקים אולימפיים ללא המשחקים הפאראלימפים

רון בולוטין:  זה אירוע אחד משותף המורכב משני חלקים

רון בולוטין:       המספרים הם יותר קטנים

רון בולוטין:  אנחנו מדברים על כ-4,400 ספורטאים, 184 מדינות, כולל כל מה שגילי דיבר על משלחת פליטים

רון בולוטין:  אין לנו פליט מישראל במשחקים הפאראלימפיים

רון בולוטין:  גילי דיבר על השאיפה לשוויון מגדרי

רון בולוטין:  גם בספורט הפאראלימפי כבר מתחילים להתקרב למחצית מהספורטאים שהם יהיו ספורטאיות

רון בולוטין:  ולגבי כל ההיבט של הרוסים והבלרוסים - אותו דבר

רון בולוטין:  גם כן משלחת לא תחת ייצוג רוסי

רון בולוטין:  לכן, אני אדלג על זה

רון בולוטין:       השקף הבא, בבקשה

רון בולוטין:  תחת אותה ועדה מארגנת, אותם מתקנים, אותו כפר אולימפי, אנחנו גם עם הקליעה בשאדורו והכפר האולימפי בפריז

רון בולוטין:  אין לנו את הענפים הנוספים של הגלישה והשיט

רון בולוטין:  במקומות אחרים כמו באולימפיים, כמעט כל הענפים שלנו מרוכזים בכפר האולימפי בפריז והקלעים בשאדורו

רון בולוטין:       השקף הבא

רון בולוטין:  בקיצור, כי בסך הכול, המגמה, כמו שגילי תיאר באולימפי, היא בדיוק אותה מגמה בפאראלימפי

רון בולוטין:  תראו את הגידול בספורטאים בסגלים

רון בולוטין:  הסגלים נקבעים על פי הקריטריונים של משרד הספורט

רון בולוטין:  משרד הספורט, יחד עם גופי הרוחב והוועד האולימפי והוועד הפאראלימפי ואיילת, הגדירו את הקריטריונים לסגלים כבר לפני כמה שנים

רון בולוטין:  אתם רואים את הגידול בספורטאים שלנו שעושים את הקריטריונים, ובסגלים

רון בולוטין:  תראו גם את מספר המדליות בשנתיים לפני טוקיו ופריז

רון בולוטין:  שוב, גידול משמעותי של 56% במספר המדליות, גידול של 37% במספר הספורטאים בסגלים

רון בולוטין:  כמובן שזה משליך על נושא האתגרים, ובעיקר התקציביים, כי התקציב לא רק שהוא לא גדל אלא הוא אפילו מקוצץ בחלקו - אלה הנתונים שלנו

רון בולוטין:      השקף הבא

רון בולוטין:  גידול הישגים גם כן מבייג'ין לטוקיו

רון בולוטין:  הפרמטר שהוא אולי הכי מייצג כי זה גם ביחס למספר המשלחות שגם גדלות, מספר המדינות במשחקים, אז בטוקיו, הרבה בזכות היושב לצידי פה, יעקב בייננסון, המאמן של השחיינים הפאראלימפיים, שהביאו את רוב המדליות בטוקיו, אנחנו באחוזון ה-88 בטבלת המדליות

רון בולוטין:  זה אומר שאנחנו ב-12% הראשונים של המדינות בטבלת המדליות

רון בולוטין:  היינו בטוקיו, ואתם רואים עלייה כמעט קונסיסטנטית ומשמעותית מבייג'ין עד טוקיו מבחינת הדירוג שלנו בטבלת המדליות

רון בולוטין:       מדברים על צפי

רון בולוטין:  אני מקווה שנחזור על ההישג שהיה בטוקיו

רון בולוטין:  היו שם 9 מדליות

רון בולוטין:  מבחינתנו, יהיה יותר מעודד שהפיזור יהיה על יותר ענפים

רון בולוטין:  יש לנו היום ספורטאים שהם אלופי עולם עם פוטנציאל למדליה באולימפיאדה, מאסף יסעור קטוע שתי ידיים בטאקוונדו, יוליה צ'רנוי בקליעה, אלופת עולם, גיא ששון בטניס כסאות גלגלים

רון בולוטין:  הוא סיים עכשיו במקום השני בגרנד סלאם באוסטרליה

רון בולוטין:  הטורנירים היום הם משותפים

רון בולוטין:  הגראנד סלאם באוסטרליה הוא הטניס הרגיל עם טניס כסאות גלגלים, ואני מקווה

רון בולוטין:       גילי דיבר על המשמעות של המשחקים בפריז

רון בולוטין:  אני חושב שמיותר לציין גם את אותה משמעות של הדגל וההמנון אצלנו, והספורטאים מחויבים

סימון דוידסון: אני רוצה להשלים אותך

סימון דוידסון:  לפני שבועיים עשינו פה דיון

רון בולוטין:   בדיוק, זה מה שרציתי להגיד

סימון דוידסון:   חברים, אנחנו נמצאים באירוע לא רגיל מבחינת הפצועים שלנו במלחמה הארורה הזו

סימון דוידסון:  יש אלפים, ומהם מאות, קטועי גפיים

סימון דוידסון:  ישבו פה אנשים שהם ספורטאים פאראלימפיים והם סיפרו את סיפור החיים שלהם, ומה הספורט היווה עבורם ביציאה מהמשבר הנפשי והפיזי

סימון דוידסון:  יושב פה אחד והוא רון בולוטין

סימון דוידסון:  הוא אלוף אולימפי

סימון דוידסון:  הוא יכול לספר מהיום ועד מוחרתיים מה הספורט היה עבורו

סימון דוידסון:  המדינה חייבת להבין שלספורט יש ערך בלתי רגיל דווקא בימים אלו עבור הפצועים שלנו במלחמה הזו

סימון דוידסון:  הדגל שיתנוסס, ואני בטוח שיתנוסס, במשחקים האולימפיים האלה על ידי הספורטאים שלנו, ייתן תקווה לאותם חיילים פצועים שמשתקמים

סימון דוידסון:  אני יודע שאתם מגיעים לבתי חולים ולמקומות שיקום, ואתם עוזרים להם, ואתם מנגישים את הספורט ומסבירים להם איפה אפשר לעשות את זה, ומה המדינה יכולה לעשות כדי לאפשר לעשות ספורט

סימון דוידסון:  כל הכבוד לכם על זה

רון בולוטין: כן

רון בולוטין:  בחודשים האחרונים הספורטאים הפאראלימפים, כולל ספורטאי הסגל שלנו, נמצאים כל שבוע במרכזי השיקום כדי להוות איזושהי דוגמה ולתת אופק מסוים לפצועים במרכזי השיקום

רון בולוטין:  יעקב היה עם השחיינים שלו באימון משותף עם הפצועים בשיבא בתל השומר

רון בולוטין:  מדי שבוע אנחנו באים עם ציוד של ספורט פאראלימפי כדי להראות להם שיש אופק גם בתחום הספורט, למרות המגבלה הגופנית

רון בולוטין:  באים עם ציוד לטניס ולקשתות

רון בולוטין:  נמצא פה גיא מצקין מאיגוד הקשתות

רון בולוטין:  אנחנו גם נמצאים עם נושא הקשתות

רון בולוטין:  זה חלק מתחושת המחויבות כרגע של הספורטאים הפאראלימפים, במיוחד בשנה זו

סימון דוידסון:   דבר על האתגרים, בבקשה

סימון דוידסון:  גם גילי ידבר על זה

סימון דוידסון:  כפיר צריך ללכת, וחשוב לי שהוא ישמע את זה

רון בולוטין:   האתגרים הם משותפים

רון בולוטין:  אבל מילה אחת על שיתוף הפעולה הבאמת יוצא מהכלל שיש לנו עם הוועד האולימפי, עם יעל ארד, עם גילי לוסטיג, היחידה לספורט הישגי, שהיא הזרוע המקצועי של הסגל האולימפי והפאראלימפי

רון בולוטין:  שיתוף פעולה בהכנות, בהיערכות הביטחונית, בהיערכות הלוגיסטית והמקצועית

רון בולוטין:  זהו באמת שיתוף פעולה מדהים, כולל אירועים משותפים שאנחנו מקיימים ביחד

רון בולוטין:      אני חושב שהאתגרים הם משותפים

רון בולוטין:  אנחנו מיפינו חלק מהם

רון בולוטין:  קודם כול, גיל העלה כבר את הנושא, והוא דווקא יחסית נפתר, הוא היה יותר בעייתי בעיקר בחודשים הראשונים, של אי יכולת לצאת לתחרויות מאוד מאוד משמעותיות בדרך לפריז

רון בולוטין:  כרגע, באמת, בהתערבות משרד הספורט והשב"כ, והדוגמא שיוצאים אפילו כבר לקטאר, עם ביטחון מאוד גדול

רון בולוטין:  אבל מאפשרים לספורטאים לצאת

סימון דוידסון: גילי, זאת אומרת, נכון לעכשיו, גם אצלך אין בעיה של יציאה לתחרויות

גלעד לוסטיג: אני לא אגיד את זה כול כך קטגורית כי אנחנו יודעים שאתמול היתה צריכה משלחת מתעמלים לקהיר, ובסופו של דבר הוחלט שהיא לא תצא מסיבות שונות

גלעד לוסטיג:  אבל אני יכול להגיד שנעשה המאמץ המקסימלי, המרבי, על ידי כל הגורמים כדי שהם ייצאו

גלעד לוסטיג:  בסופו של דבר, אני חושב שהיתה החלטה מושכלת

גלעד לוסטיג:  אני יכול להגיד שכשהקריטריון בכל התחרויות הוא סופי ואחרון, ואין בלתו, הספורטאים שלנו ייצאו בסיוע כל הגורמים 

רון בולוטין: יש לנו ספורטאים שבגלל שנמנע מהם לצאת לכמה תחרויות בחודשיים הראשונים מפרוץ המלחמה, ובצדק, כנראה, מבחינה ביטחונית, הם ירדו היום מתחת לקו האדום של הדירוג העולמי, והם עכשיו באיזשהו מרוץ מטורף לנסות לעלות מעל ולהשיג את הכרטיס לפריז

רון בולוטין:  יש לנו כמה מקרים כאלה שזה על בסיס דירוג עולמי

רון בולוטין:       יש לנו שני מרכיבים תקציבים: התקציב של ההכנות האולימפיות והמועדפים שיחסית נפגע בחלק מהענפים

רון בולוטין:  ראיתם את הגידול בצרכים

רון בולוטין:  יש לנו היום הרבה יותר ספורטאים

רון בולוטין:  עלויות הטיסות הרבה יותר יקרות כי אין כמעט חברות שטסות

רון בולוטין:  עלויות האבטחה גדלות

רון בולוטין:  האבטחה במשחקים האולימפיים והפאראלימפים מכוסה מלא על ידי המדינה, אבל לתחרויות עד למשחקים, זה במימון האיגודים

רון בולוטין:  העלות של כל משלחת שיוצאת היום, יכולה להיות כפולה לעומת מה שהיה קודם

רון בולוטין:  טיסות יותר יקרות, המגורים יותר יקרים, ועלות האבטחה הרבה יותר גדולה

סימון דוידסון: מה אתם עושים? האם אתם מקצצים במספר הספורטאים?     

רון בולוטין: בלית ברירה

רון בולוטין:  אנחנו מנסים לתעדף מה קריטי כרגע

רון בולוטין:  וכן, יש בעיה, ואנחנו די פוגעים בבסיס

רון בולוטין:  לפעמים מחליטים שיועץ מנטלי לא יוצא או שפיזיותרפיסט לא יוצא רק בשביל כדי לעמוד באמת במסגרת התקציב

סימון דוידסון:   האם גם בסיף זה כך?     יעקב בייננסון, מאמן נבחרת ישראל בשחייה בפאראלימפי, בבקשה

יעקוב בייננסון: לפי השקף של רון שהוא הציג לגבי השיפור של הנבחרת שלנו ב-2021, כשהבאנו תשע מדליות מהאולימפיאדה, מתוכן שש מדליות זהב, את רוב מחנות האימונים וההכנות עשינו בחו"ל

יעקוב בייננסון:  אין לנו מתקנים בארץ, ואחרי הצלחה כזו גדולה, כשנבחרת השחייה הביאה שמונה מדליות מתוך תשע, שום דבר לא השתנה

יעקוב בייננסון:  אין לנו מתקנים, אין לנו איפה להתאמן, ועכשיו עם כל הבעייתיות ביציאה לחו"ל וכשאנחנו צריכים לקצץ בצוות שמלווה אותנו, וגם מדינות רבות, כפי שסיפרתי לך, לא רוצות שנגיע לשם בגלל אבטחה ובגלל החשש בפגיעה במשלחת הישראלית, אנחנו פשוט מאבדים את היתרון שלנו

יעקוב בייננסון:  אין לנו איפה להתכונן

יעקוב בייננסון:  אין לנו מתקנים שמיועדים ל - - -     

סימון דוידסון: אז לאן אתם נוסעים?     

יעקוב בייננסון: אנחנו נוסעים עכשיו לארמניה, שהיא 70 ק"מ מגבול אירן

יעקוב בייננסון:  אומנם יש שיתוף פעולה עם הארמנים, אבל אנחנו בכל זאת לוקחים סיכון

יעקוב בייננסון:  מדינות כמו איטליה העלו את המחיר פי 3

יעקוב בייננסון: 5 ממה שזה היה לפני שנה וחצי

סימון דוידסון: יעקב, אני הייתי שחיין מסוף שנות השבעים והלאה

סימון דוידסון:  בשנות השמונים לא היה לנו כול כך איפה להתאמן בשחייה

סימון דוידסון:  התאמנו פעם פה ופעם שם

סימון דוידסון:  אנחנו בשנת 2024, ולא השתנה הרבה

סימון דוידסון:  אני גר בעיר של 270,000 תושבים, עם אגודת השחייה הכי גדולה, ואין איפה להתאמן

סימון דוידסון:  נושא המתקנים במדינת ישראל הוא באמת הבעיה הכי חמורה של הספורט הישראלי

סימון דוידסון:  ואני לא בא להאשים עכשיו את משרד הספורט כי זה משהו שהוא שנים אחורה

סימון דוידסון:  לא משנה איזו ממשלה היתה, זו או אחרת, בנושא מתקנים יש מעט מאוד כסף שצבוע לבניית מתקנים

סימון דוידסון:  זה צריך להיות משהו דרמטי כדי לצמצם את הפער מהשנים הקודמות

סימון דוידסון:  זו בעיה מאוד מאוד קשה בכל הענפים, ובמיוחד בשחייה

סימון דוידסון:  אני מודע לזה

רון בולוטין: משפט אחרון, שהוא אולי הנושא הכי מהותי

רון בולוטין:  הוועד האולימפי והוועד הפאראלימפי, נכון להיום, לא יודעים מהו התקציב שלהם ל-2024, כולל תקציב המלגות

רון בולוטין:  אנחנו כבר מתחילים לשלם מלגות לספורטאים

רון בולוטין:  כפי שראיתם, תקציב ההוצאות של המלגות לפי התבחינים של משרד הספורט, גם האולימפיים וגם הפאראלימפים, גדל בצורה משמעותית, ועדיין אנחנו לא יודעים מה התקציב שלנו ב-2024, לא במלגות ולא בגופי הרוחב, חצי שנה לפני המשחקים

סימון דוידסון:   גילי, האם גם אצלך זה כך?     

גלעד לוסטיג: מדויק, ממש

גלעד לוסטיג:  אנחנו לא יודעים מה יהיה התקציב גם כגוף רוחב וגם כמלגות

גלעד לוסטיג:       אני רוצה להוסיף על דברי רון לגבי האתגרים, ונמצאים פה גם נציגי האיגודים

גלעד לוסטיג:  ראשית, חייבים מקדמות

גלעד לוסטיג:  בלי קשר למה יהיה אחר כך, איך יהיה, כמה יהיה, אנחנו מצויים בשיא ההכנות האולימפיות, ולא לאיגודים, ולא לגופי הרוחב, ולא למלגות, אין לנו בינתיים מקדמות

גלעד לוסטיג:  אני יודע שהמשרד עובד על מקדמות של 25% בהכנות האולימפיות, וזה יהיה בהחלט הישג ענק אם נצליח

גלעד לוסטיג:  אבל זה צריך לבוא לידי ביטוי

גלעד לוסטיג:       האויב הכי גדול בספורט הוא אולי

גלעד לוסטיג:  יותר טוב להגיד לא, מאשר אולי, מתי, איך כמה

גלעד לוסטיג:  חייבים לקבל את הנושא הזה, ושלפחות האיגודים וגופי הרוחב יצליחו לעבוד באופן שוטף

גלעד לוסטיג:      הנקודה הכי בעייתית היא נושא האבטחה

גלעד לוסטיג:  אני לא מדבר על כמה, איך, למה, כי זה באמת לא לשולחן הזה

גלעד לוסטיג:  אבל עלויות האבטחה נופלות היום על איגודי הספורט

גלעד לוסטיג:  יש אישור יפה שאפשר להכניס להסכם ההכנות האולימפיות גם הוצאות אבטחה, אבל זה כמובן בא על חשבון ספורטאים, על חשבון מעטפת רפואית, ירי ואימונים

גלעד לוסטיג:  אנחנו מקצצים בתוספות, שאנחנו מאוד גאים בהן שאנחנו יכולים לתת לספורטאים שלנו כדי שהם יהיו במיטבם, מפני שההכנות האולימפיות הולכות על אבטחה

גלעד לוסטיג:  חייבים לקבוע מבחן

גלעד לוסטיג:  לא מזמן נסגר מבחן לאוקטובר-נובמבר-דצמבר לסיוע בנושא אבטחה, וזה בהחלט דבר שמאוד מאוד מסייע לאיגודים

גלעד לוסטיג:  אבל חייבים לעשות מבחן כזה ל-2024 מפני שההוצאות האלה הן במאות אלפי שקלים לכל איגוד ואיגוד, והם פשוט לא מוציאים

גלעד לוסטיג:  יצא עכשיו מכתב לספורטאים, ואירנה אולי תספר אחר כך על זה, שהם לא יכולים לצאת כי עלויות האבטחה הן מאוד מאוד גבוהות במדינות לא ידידותיות

גלעד לוסטיג:  ולכן, או שהספורטאים ישלמו מכיסם או שהם לא ייצאו

גלעד לוסטיג:  אנחנו לא רוצים להגיע לדברים כאלה, בטח לא ברמה שלנו

גלעד לוסטיג:       יש עוד אתגר שקשור בזה ולא קשור

גלעד לוסטיג:  כל ספורטאי מתמודד היום בנושאים שלא היו פעם

גלעד לוסטיג:  ברור לנו שכאשר ספורטאי ישראל יהיו בפריז, יהיו פרובוקציות, הפגנות, יהיה ניסיון להשפיע פסיכולוגית על הספורטאים שלנו ולהפריע להם וכד'

גלעד לוסטיג:  אנחנו ערוכים לזה, אנחנו ניערך לזה

גלעד לוסטיג:  ברור שזה כך

גלעד לוסטיג:  ברור שגם מבחינת האבטחה יהיו סיפורים כאלה ואחרים שהספורטאים שלנו יהיו מחויבים

גלעד לוסטיג:  אנחנו צריכים להיערך לזה

גלעד לוסטיג:  כולנו מבינים שאנחנו במלחמה

גלעד לוסטיג:  בשנה שעברה היו 47 מיליון להכנות אולימפיות, וזה היה הכי גבוה אי פעם

גלעד לוסטיג:  הורידו עכשיו ל-36

גלעד לוסטיג: 5

גלעד לוסטיג:  אישית, אני חושב שהפתרון הכי טוב ופשוט הוא להחזיר להכנות האולימפיות ולהגדיל אותן, ובזה הם יעזרו לאיגודים למממן את האבטחה

גלעד לוסטיג:  אני לא בא ללמד מישהו, אבל אני יודע שיש תקציבים מסוימים כמו אירוח נבחרות בין-לאומיות, תחרויות בין-לאומיות, אבל, מה לעשות, השנה המדינה שלנו לא יכולה לארח

גלעד לוסטיג:  אני מבקש שיפנו את התקציבים האלו אלינו להכנות האולימפיות של הפאראלימפיות ולהכנות האולימפיות של הוועד האולימפי, וכמובן באמצעותנו או ישירות אפילו לאיגודים

גלעד לוסטיג:  בעיניי, זהו פתרון ישים, ונכון לעשות אותו

סימון דוידסון:   גילי, תודה רבה

סימון דוידסון:      כפיר, מנכ"ל תרבות התרבות והספורט, שמעת את האתגרים

סימון דוידסון:  יש הרבה מאוד דברים טובים, אבל ישנם אתגרים שצריך לטפל בהם

סימון דוידסון:  בבקשה

כפיר כהן: בוקר טוב לחברי הכנסת ולכולם

כפיר כהן:  קודם כול, שר התרבות והספורט מיקי זוהר, אני והחבר'ה שלנו במשרד מאחלים כמובן הצלחה לכל הספורטאים והספורטאיות בפאראלימפי ובאולימפי

כפיר כהן:  המשרד באמת עושה הכול כדי שבאמת, כפי שאמרת, חבר הכנסת, דגל ישראל וההמנון שלנו יושמע הכי חזק, הכי גבוה, והכי טוב, בטח בתקופה מאתגרת שכזו

כפיר כהן:       נמצאים איתי כאן: חמוטל, ראשת מנהל הספורט, אמיר שהוא קב"ט המשרד שלנו

כפיר כהן:  הם ידברו גם ברמה המקצועית וגם ברמה האבטחתית, כמובן עד כמה שניתן לפרט

כפיר כהן:  חבר הכנסת גם מכיר אותי קצת

כפיר כהן:  השיח שלי עם האיגודים ועם הוועד האולימפי, הפאראלימפי, התאחדות בתי הספר, ספיישל, וכל מה שהזכרת פה, שהם גופים חשובים, הוא שיח שמתנהל ברמה הכי אישית והכי פרטנית

כפיר כהן:  השבוע הייתי אצל מנכ"ל חינוך בעניין התאחדות בתי הספר

כפיר כהן:  גם הבטחתי לך, ודיברנו אפילו בלילה ועדכנתי אותך בפרטים

כפיר כהן:  אני מאמין שכולם יחד ימצאו פתרון: גם שר האוצר, שר החינוך, והשר שלנו כמובן

כפיר כהן:       לגבי ההכנות האולימפיות - גם גילי יודע שפורסם בתקשורת, והזכרת את זה ממש במשפט הראשון שלך

כפיר כהן:  אני וגילי אולי נגלה סוד קטן פה שלא היה כול כך פער כמו שצויר בתקשורת

כפיר כהן:  גילי גם יעיד

כפיר כהן:  אמרתי לו: גילי, נפתור את האירוע הזה

כפיר כהן:  עברו יום-יומים

כפיר כהן:  היה קצת רעש תקשורתי

כפיר כהן:  סיפרתי לבדיחה לגילי בדיחה

כפיר כהן:  כשמינו אותי למנכ"ל, פרסמו באתר ONE: מונה כפיר כהן

כפיר כהן:  כילד גאה שלחתי לאימא את צילום המסך

כפיר כהן:  פעם ראשונה אני ב-ONE

כפיר כהן:  אחרי שתי דקות שולחים לי שאר בני המשפחה: כפיר, אתה כבר בספורט אחר, ולמטה

כפיר כהן:  זה מסר שאני גם אומר לעצמי

כפיר כהן:  תמיד צריך לזכור שגם הכותרות מוציאים החוצה מכל הצדדים, מהמשרד או מהגופים, בסוף אין כמו לשבת יחד ולפתור

כפיר כהן:  אני חושב שהחבר'ה פה יעידו שאני יושב איתם ברמה הכי אישית כדי לפתור את הדברים

כפיר כהן:  אני חושב שגם גילי וגם רון

סימון דוידסון: סיפרת שאחרי כמה זמן זה יורד למטה

סימון דוידסון:  זה קורה אותו הדבר פה, בבית הזה

סימון דוידסון:  אם אין חבר כנסת שכל הזמן שומר נושא מסוים למעלה, הוא יורד למטה ואז לא יודעים מהו

סימון דוידסון:  אני מבטיח לך שלגבי התאחדות בתי הספר, ספיישל אולימפיקס, שווים בספורט, פל"א, זה תמיד יהיה למעלה

סימון דוידסון:  נמצא לזה בסוף פתרון

כפיר כהן: חבר הכנסת, אני מסכים איתך שפתרון בטוח נמצא

כפיר כהן:  בתפקידי הקודם הייתי מנהל תחום הספורט בחברה למתנ"סים הארצית

כפיר כהן:  נכנסתי לתפקיד, ואז אמרו לי: אם תהיה כמון רון, זה יהיה ההישג הכי גדול שלך

כפיר כהן:  רון לא יודע את זה, זו הפעם הראשונה שאני אומר לו את זה

כפיר כהן:  למדתי מהטובים ביותר

כפיר כהן:       כמובן שאנחנו במשרד עובדים באמת בשיתוף פעולה צמוד עם כולם כדי לתת באמת את המענה הכי טוב

כפיר כהן:  חמוטל תיכף תדבר ברמה המקצועית והפרטנית לגבי האתגרים

כפיר כהן:  שמענו את האתגרים

כפיר כהן:  כמו שאתה יודע, השר שלנו הוא מאוד מעורב והוא מאוד דוחף

כפיר כהן:  אני חושב שהוא אולי השר הכי זמין

כפיר כהן:  הוא עונה לכל דבר ובאמת מנסה למצוא פתרונות

כפיר כהן:  אנחנו כמובן נמשיך יחד, כמו שאמרו רון וגילי

כפיר כהן:      אני חייב לציין גם את משרד האוצר, שהלך איתנו מתחילת הקדנציה שלנו, כולל תקופת המלחמה

כפיר כהן:  אוריאל נציג האוצר יושב מאחוריי

סימון דוידסון: אוריאל, שב איתנו

סימון דוידסון:  תיכף תהיה בולט

סימון דוידסון:  אני אוהב את משרד האוצר לידי

כפיר כהן: אני רק אגיד שאוריאל והצוות של האוצר, גם תמר וגם יואב הכט, להבדיל ממה ששומעים לפעמים, נתן לנו הרבה מאוד פתרונות

כפיר כהן:  הוא עזר לנו

כפיר כהן:  הוא הלך איתנו יד ביד, אם זה בתקנות המלחמה, אם זה במתווה סיוע לעולם הספורט, שהיה באמת מיטבי

כפיר כהן:  וכמובן גם האתגרים, כמו שאמרת

כפיר כהן:  רון וגילי דיברו קצת על נושא האבטחה ונושאים אחרים

כפיר כהן:  אוריאל ואני דיברנו גם תוך כדי, ואנחנו בשיח מתמשך

כפיר כהן:  אנחנו נשב יחד עם האוצר ועם הגופים והמקצועיים

כפיר כהן:  וגם לגבי התמריצים והמלגות

כפיר כהן:  גילי העביר לנו את חוות דעתו המקצועית בעניין זה

כפיר כהן:  לא סתם זה עדיין לא הגיע אליהם

כפיר כהן:  כי אנחנו ממש בשבוע האחרון ישבנו גם פנימה בתוך המשרד

כפיר כהן:  אני מאמין שהתשובות בנושא זה יהיה לא טובות, אלא מאוד מאוד טובות

כפיר כהן:  כמו שאמרת, דווקא בתקופה מורכבת זו, אנחנו חייבים שהספורטאים והספורטאיות שלנו ירימו את הדגל בגאווה וגם את ההמנון יהיה בצורה הכי בולטת

כפיר כהן:      	אני אשמח לשמוע

כפיר כהן:  הכי טוב לשמוע את כל מי שהגיע לפה כדי שנוכל לתת גם מענה וגם לחשוב ביחד

סימון דוידסון: כפיר, אני רוצה פתרונות

סימון דוידסון:  הזמן עובר, ועוד מעט יהיה בלתי אפשרי להחזיק גם את התאחדות בתי הספר כי לא יהיה להם כסף לתשלום משכורות

סימון דוידסון:  הזמנתי לפה במיוחד חלוץ מ"שווים בספורט", והוא ידבר

סימון דוידסון:  זה פרויקט שנמצא ממש בתוך ליבי

סימון דוידסון:  אין מצב שנחסוך דווקא מאנשים עם צרכים מיוחדים את הדבר, מבין הדברים היחידים, שגורם להם הנאה בחיים

סימון דוידסון:  זה טוב ונכון להגיד: נמצא פתרון, אבל באמת צריך פתרון

סימון דוידסון:  לא לשים את זה בצד ולשכוח מזה כי אני לא אשכח את האנשים האלו

סימון דוידסון:  האנשים הללו נמצאים עמוק בלב של כולנו

כפיר כהן: חבר הכנסת, אני חושב שהכרת אותי קצת, ואולי יותר בשנה האחרונה

כפיר כהן:  אין דבר כזה "שמים בצד"

כפיר כהן:  כשאנחנו הולכים למצוא פתרונות, אנחנו נשב עם הגופים יחד

כפיר כהן:  נמצאת מפה קרן מספיישל

כפיר כהן:  אני חושב שישבנו איתם למעלה מעשר פעמים בשנה האחרונה, ואני לא מגזים

כפיר כהן:  תקציב ספיישל בשנה שעברה היה 225 אלף שקל, והוא עלה בכמעט מיליון שקל מלפני שנה

כפיר כהן:  ועדיין הספורטאים הפאראלימפים שלנו והספורטאים של ספיישל חשובים לנו

כפיר כהן:  הספורטאיות חשובות לנו

כפיר כהן:  לא סתם אנחנו מתעסקים עם זה

כפיר כהן:  זה לא להגיד: פתרון, וזה הולך לצד

כפיר כהן:  ספיישל אולימפיקס קיבלו פי ארבעה תקציב בשנה שאנחנו נמצאים

כפיר כהן:  ובעזרת השם, נמצא יחד את הדרך, ואני חושב שזו גם אמירה של השר, כדי להמשיך באמת ולהגדיל את התקציבים

סימון דוידסון: תודה

סימון דוידסון:  לפני שאתה הולך, אני רוצה לתת זכות דיבור לשחקן חלוץ שמשחק ב"שווים בספורט"

סימון דוידסון:  צריך להבין ש"ששוים בספורט" הוא פרויקט באמת מרגש של חבר'ה עם צרכים מיוחדים

סימון דוידסון:  הם משחקים עם שחקנים בקבוצות רגילות

סימון דוידסון:  אתה מגיע לטורנירים ולמשחקים ולאימונים ואתה רואה את השילוב הזה בין אנשים עם צרכים מיוחדים וכאלו שהם לא

סימון דוידסון:  הם משחקים ביחד

סימון דוידסון:  אחד מחזק את השני

כפיר כהן: אני מכיר את הפרויקט הזה טוב מאוד

סימון דוידסון:   אתה מכיר

סימון דוידסון:  אני יודע שיש בעיה עם הפרויקט הזה

סימון דוידסון:  אם אני טועה, תגיד לי שאני טועה

סימון דוידסון:       יאיר, אני רוצה לשמוע ממך מה זה עושה לך כאדם

יאיר פרץ: קוראים לי יאיר

יאיר פרץ:  אני בן 21 ואני מבאר שבע

יאיר פרץ:  אני משחק ב"שווים בספורט" כבר שלוש שנים

יאיר פרץ:  זכינו במקום שלישי בבלגיה, בעולם

יאיר פרץ:  זה עושה לי טוב

יאיר פרץ:  הקבוצה היא כמו המשפחה השנייה שלי

יאיר פרץ:  אני מבקש שתחזירו לנו את הכדורגל כי זה חשוב לנו

יאיר פרץ:  אנחנו רוצים שהכדורגל שלנו יצליח

סימון דוידסון: האם אתה מתרגש לפני שאתה הולך למשחקים?     

יאיר פרץ: כן

סימון דוידסון:   איזה קבוצה אתה אוהד?     

יאיר פרץ:   הפועל באר שבע

סימון דוידסון: הם טובים עכשיו

סימון דוידסון:  יאיר, אני מבטיח לך

סימון דוידסון:  יושב פה גם מנכ"ל משרד הספורט וראש מינהל משרד הספורט, ואני אגיד בשמם: מבטיחים לכם שאתה תמשיך לשחק

סימון דוידסון:  לא ניקח לך את זה

סימון דוידסון:  אני יודע עד כמה זה עושה לכם טוב, וזה חשוב

סימון דוידסון:  נעשה הכול, למרות כל הקשיים

יאיר פרץ: אנחנו גם מקבלים מדים והכול מהמאמנים שלנו: צחי ומישל

סימון דוידסון: מי יושב לידך?     

יאיר פרץ:   חבר מהקבוצה שמשחק איתי

סימון דוידסון:   מי יותר טוב?     

יאיר פרץ:   לא משנה

סימון דוידסון:   יאיר, שמעתי שאתה חלוץ טוב

סימון דוידסון:  אני מאוד שמח

קריאה: רגל ימין אימתנית

סימון דוידסון: חמוטל, אתן לך את זכות הדיבור

סימון דוידסון:  תגידי את דברייך, ואז נתחיל קצת להקשות עלייך

חמוטל זוזוט צדקה: קודם כול, תודה על ההזמנה

חמוטל זוזוט צדקה:  התחלנו בסקירה על מה הולך להיות באולימפיאדה ועל הצפי לזכיות

חמוטל זוזוט צדקה:  צריך להגיד שזה גם כגרף ישיר עם מה שקורה עם המשאבים

חמוטל זוזוט צדקה:  ב-2020 עמדנו על 25 מיליון שקלים שהושקעו בהכנות האולימפיות, ובשנת 2023 אנחנו עומדים על 47 מיליון, והשנה אנחנו נעמוד על 36 מיליון שקלים

חמוטל זוזוט צדקה:  אנחנו מסתכלים כאן על פריז 2024, אבל צריך גם לזכור שבתוך ההכנות האולימפיות יש גם הכנות צעירים כי אנחנו מסתכלים גם על לוס אנג'לס 2028 ולאולימפיאדות הבאות

חמוטל זוזוט צדקה:  גם לשם צריך להתכונן כי זה כבר מעבר לדלת

חמוטל זוזוט צדקה:      יושב פה אמיר מנהל אגף הביטחון

חמוטל זוזוט צדקה:  למרות המלחמה, ולמרות כל ההערכות המבצעיות על הסכנות והאיומים שבנסיעה של ספורטאים לחוץ לארץ, השב"כ, הוועד האולימפי, היחידה לספורט הישגי, ישבו יחד כדי לתעדף את המשלחות וכדי להבין מי הם הספורטאים שחייבים להוציא אותם בכל מחיר, ובנו יחד, גם את תוכנית האבטחה וגם את תוכנית המשאבים, כדי להוציא את הספורטאים לתחרויות

חמוטל זוזוט צדקה:      צריך להגיד פה בכנות שאנחנו גם קיבלנו ממשרד האוצר את חבילת הסיוע על מנת למממן את עלויות האבטחה, שגדלנו לנו ברבעון הרביעי של 2023, ולזה פתחנו את מבחן החירום

חמוטל זוזוט צדקה:  אנחנו מחכים להגשת בקשות

חמוטל זוזוט צדקה:  אנחנו עכשיו גם ממתינים לחבילת המלחמה בגין רבעון א' 2024 על מנת להמשיך ולתמוך את עלויות האבטחה שעולות דרמטית

חמוטל זוזוט צדקה:  פעם הוצאנו משלחת עם מאבטח אחד, והיום אנחנו מוציאים אותה עם שמונה מאבטחים

סימון דוידסון: את מדברת רק על המשחקים האולימפיים או גם על התחרויות בדרך?     

חמוטל זוזוט צדקה:   לא, לא, בכלל

חמוטל זוזוט צדקה:  הכנות אולימפיות בכלל, ביום-יום - את התוכנית הזו

חמוטל זוזוט צדקה:  בסוף יש משמעויות משאביות להוצאת משלחת לאימון הכנה או למשחק קריטריון עם שמונה מאבטחים במקום מאבטח אחד

חמוטל זוזוט צדקה:  חלק לוקח המשרד במאת האחוזים, כמו שכר מאבטחי השב"כ, וחלק נמצא אצל גופי הספורט ועל האיגודים

חמוטל זוזוט צדקה:  אני מקווה שביחד עם האוצר נוכל פה להביא את חבילת המלחמה לרבעון א' 2024

חמוטל זוזוט צדקה:       אני חושבת שבסוף לכולנו יש אותה מטרה: פעם אחת, להגיע לאולימפיאדה מוכנים, אבל אנחנו לא נתפשר על חיי אדם, בדיוק כמו שקיבלנו החלטה יחד עם השב"כ על המשלחת של ההתעמלות האומנותית לקהיר, וכולנו ישנים טוב בלילה שהם לא נסעו לשם

חמוטל זוזוט צדקה:      פריז 2024 הולכת להיות מורכבת ביותר בסוגיית האבטחה

חמוטל זוזוט צדקה:  אם היינו רגילים להשקיע סדר גודל של כ-4 מיליון שקלים באבטחה, אנחנו נגיע ל-6 -7 מיליון שקלים על אבטחת הספורטאים

חמוטל זוזוט צדקה:  אנחנו שומעים שלהתאחדות בתי הספר חסר כסף, ושחסר כסף לספיישל אולימפיקס, ושחסר כסף להכנות האולימפיות, ושצריך להעלות את הכסף למלגות כי ראינו את העקומה לזכיות שהולכות להיות, וצריך כסף לתמריצים, כי בסוף עקומת הגידול בזכיות תשפיע גם על כמות התמריצים, וצריך להעלות גם את גובה המלגות, ולא רק כדי לשמר את מה שקיים

חמוטל זוזוט צדקה:  צריך הרבה להכול

חמוטל זוזוט צדקה:  בסוף צריך להגדיר את סדרי העדיפויות ואיפה נכון לשים

חמוטל זוזוט צדקה:  פעם אחת, אנחנו נשים, בראש ובראשונה, את השלמת המשאבים לסוגיית האבטחה

חמוטל זוזוט צדקה:  פעם שנייה, אנחנו נשמר את סוגיית המלגות עם אפשרות

חמוטל זוזוט צדקה:  השר בוחן עכשיו יחד עם מנכ"ל המשרד להגדיל את גובה המלגות כך שסגל ארד יוכל לקבל 6,000 במקום 4,000, וסגל הכסף יקבל 8,000 במקום 6,000, וסגל הזהב 10,000 במקום 8,500

חמוטל זוזוט צדקה:  אבל גם לגידול הזה, שיביא אותנו מ-19 מיליון ל-23 מיליון שקלים מלגות, צריך למצוא את המקורות

חמוטל זוזוט צדקה:  המקורות האלה הן מתוך המשרד על חשבון פעילויות אחרות

חמוטל זוזוט צדקה:  אבל אנחנו גם בזה נביא את הבשורה לצד האבטחה

חמוטל זוזוט צדקה:  אנחנו נבטיח שהספורטאים שלנו יחזרו בשלום

חמוטל זוזוט צדקה:  אגב, בסוף פברואר אמורה להיות נסיעה משותפת, גם של המשרד, גם של הוועד האולימפי והפאראלימפי לפריז, על מנת להבין את כל המשמעויות הסופיות לטובת אבטחת המשלחת

חמוטל זוזוט צדקה:  אנחנו נתכנן את המשאבים ונעמיד את כל מה שצריך יחד עם השב"כ כדי שנגיע הכי בטוחים לפריז 2024

חמוטל זוזוט צדקה:      סוגיית תקציב 2024 גם לנו לא היתה ברורה, והיא כרגע מתבהרת

חמוטל זוזוט צדקה:  אני חושבת שאנחנו הולכים לעשות פה

חמוטל זוזוט צדקה:  גם פה בפעם הראשונה יהיו מקדמות להכנות אולימפיות, ואנחנו נשלם אותן בשבועיים הקרובים

חמוטל זוזוט צדקה:  המשרד כרגע עובד לעשות את הדברים האלה ברמה הטכנית, לא ברמה הבירוקרטית

חמוטל זוזוט צדקה:  גם לאיגודים אנחנו נקדים את קבלת המקדמות, כך שאנחנו נשלם אותן בשבועיים הקרובים

חמוטל זוזוט צדקה:  זה אומר שהאיגודים עד סוף פברואר גם יקבלו מקדמות של 40%, גם יקבלו מקדמות של 25% של ההכנות האולימפיות, שלא היו בעבר

חמוטל זוזוט צדקה:  ופעם ראשונה אין רטרו בעולם ההכנות האולימפיות, וללכת לריב עם החשב הכללי, אלא אנחנו ערוכים ומוכנים עם הסכמים בזמן, ואפשר לתת גם את הכספים בזמן

חמוטל זוזוט צדקה:  כמובן שדיברתי גם על האיגודים עם המלגות

חמוטל זוזוט צדקה:      דיברנו פה על פל"א

חמוטל זוזוט צדקה:  חברים, ב-2023 המשרד לא קיבל שקל על מה שהוא היה אמור לקבל לטובת תוכנית פל"א

סימון דוידסון:   ממי הייתם צריכים לקבל?      

חמוטל זוזוט צדקה: אנחנו היינו אמורים לקבל את הכסף מהאוצר - 2 מיליון שקלים על תוכנית של 4 מיליון שקלים

חמוטל זוזוט צדקה:  המשרד שם את כל ה-4 מיליון שקלים מתוך מקורותיו כדי לא לסגור את הקבוצות

חמוטל זוזוט צדקה:  וכך יקרה גם בשנת 2024 על פעילות שהתחילה ב-1 באוגוסט 2023

סימון דוידסון: אני רוצה לשמוע מהאוצר איפה הכסף

חמוטל זוזוט צדקה: על מה כן קיבלנו החלטה? מיליון שקלים מתוך התוכנית היינו נותנים בתוכנית רכש לתפעול ותקורות

חמוטל זוזוט צדקה:  השנה אנחנו לא ניתן את המיליון שקלים האלה בתקורות וניהול

חמוטל זוזוט צדקה:  אנחנו ניקח את האחריות של הניהול של הקבוצות האלה על המשרד על מנת שנוכל לקחת את מיליון השקלים האלה ולהשקיע עוד בפיתוח הקבוצות

חמוטל זוזוט צדקה:  זה אומר שבמקום 4 מיליון שקלים לקבוצות, אנחנו נזרים 5 מיליון שקלים לתוכנית פל"א

חמוטל זוזוט צדקה:  לכל מי שחשב שאנחנו הולכים לסגור את התוכנית הזו, אז גם פה

סימון דוידסון: האם אתם מוותרים לאוצר על 2 מיליון?     

חמוטל זוזוט צדקה: אנחנו לא מוותרים לאוצר

חמוטל זוזוט צדקה:  אבל גם אם בסוף, כמו שבשנה שעברה האוצר נתן - - -     

סימון דוידסון:   אוריאל, למה האוצר לא העביר 2 מיליון שקל? אני רוצה לעזור לך

אוריאל שם טוב: אוריאל, אגף תקציבים

אוריאל שם טוב:  כידוע לכולם, בסוף שנת 2023 היה באמת צורך בשינוי תקציבי ניכר בעקבות המלחמה שפרצה, ונאלצנו לתעדף דברים

סימון דוידסון: אבל הם עשו כבר את הפעילות

סימון דוידסון:  אתם לא יכולים לא לתת כסף בסוף 2023 כשהם עשו פעילות של כל 2023

זיו ישראלי: סימון, אני חייב לדייק אתכם

זיו ישראלי:  אנחנו פשוט ניהלנו את זה בארבע שנים האחרונות, והפרויקט הסתיים ב-31 באוגוסט 2023

זיו ישראלי:  עם פתיחת השנה בראשון בספטמבר, לא נפתחה אף קבוצה

זיו ישראלי:  סיימנו את 31 באוגוסט עם 533 קבוצות

זיו ישראלי:  אנחנו נמצאים היום ב-14 - 15 בפברואר, ואין אף קבוצה אחת שהיא פעילה

זיו ישראלי:  הפרויקט לא עובד, וזהו

זיו ישראלי:  זו עובדה

סימון דוידסון: אוריאל, תבין ש-2 מיליון שקל האלה גורמים למאות רבות של ילדים,  הכי מוחלשים בחברה, לא לעשות ספורט

אוריאל שם טוב: שוב, אני מבין את חשיבות הפרויקט

אוריאל שם טוב:  אני לחלוטין לא מזלזל בו

אוריאל שם טוב:  אני רק אומר שנאלצנו לעשות התאמות בתקציב, וכתוצאה מכך באמת גם קיצצנו הרבה במשרד התרבות והספורט

אוריאל שם טוב:  אבל לא אנחנו קובעים את החלוקה בתוך משרד התרבות והספורט

סימון דוידסון:   זו התשובה שהשר אומר לי כל הזמן

אוריאל שם טוב:   נכון, כי נתנו את הגמישות למשרדים לחלק את הכסף

אוריאל שם טוב:  במקרה הזה המשרד באמת ראה לנכון לתקצב את הפעילות הזו מתקציבו שלו

סימון דוידסון: אני אטפל בזה

כפיר כהן:   רק לחדד

כפיר כהן:  קודם כול, אין ספק שהפרויקט הזה הוא מאוד חשוב

כפיר כהן:   ב-2023, כמו שזיו דייק, עד ה-31 באוגוסט, הפרויקט הזה היה אמור להיות ארבע פלוס אחד למנגנון

כפיר כהן:  המשרד הבין כנראה באמצע השנה  שיש פער בתקציב, ולמרות זאת הפעילות נמשכה עד הסוף, עד ה-31 באוגוסט

סימון דוידסון: כן, אבל עכשיו היא לא עובדת

כפיר כהן: נכון, אבל גם אנחנו, כמו שחמוטל הציגה

כפיר כהן:  יש תקציב וצריך לחשוב מאיפה מורידים

כפיר כהן:  האם מורידים מאבטחה או מספיישל? אנחנו בשיח גם עם האוצר

כפיר כהן:  האוצר לא - - -     

סימון דוידסון: אני מסתכל על השעון פתאום, ואני ממש לחוץ בזמנים

סימון דוידסון:       חמוטל, עוד משהו?     

חמוטל זוזוט צדקה: אמירה אחרונה לעניין התאחדות בתי הספר

חמוטל זוזוט צדקה:  גם כאן אנחנו רואים בהתאחדות בתי הספר עמותה משמעותית, שיש לה הרבה זכויות ביצירת תשתיות הספורט, בטח במסגרת הבית ספרית הפורמלית, ויש עוד הרבה פעילות שנעשית במסגרת הא-פורמלית

חמוטל זוזוט צדקה:  אבל אני מדברת על המסגרת הפורמלית

חמוטל זוזוט צדקה:  וגם כאן למרות כל הדיונים

חמוטל זוזוט צדקה:  דרך אגב, בתקציב 2024 היו לאוצר שתי אמירות חד-משמעיות שלא באו בכלל מהמשרד: האחת היא על הנהיגה הספורטיבית, אבל אנחנו לא נמצאים פה בדיון על נהיגה ספורטיבית, והשנייה היא על התאחדות בתי הספר

חמוטל זוזוט צדקה:  אתם זוכרים שצריך לגדול בזה ובזה ובזה ובזה

חמוטל זוזוט צדקה:  וגם פה קיבל שר התרבות והספורט החלטה לקחת ממקורות המשרד ולתת כסף להתאחדות בתי הספר

סימון דוידסון: אבל לא בבסיס התקציב אלא ברכש

חמוטל זוזוט צדקה:   כי בסוף כשהאוצר לא נותן בבסיס, אתה הולך לאיפה שיש לך גמישות משרדית, וזה בעל"שים ו - - -     

סימון דוידסון:   אני מבין ממך ש-5 מיליון לא נמצאים בבסיס התקציב בגלל האוצר

חמוטל זוזוט צדקה:   בסוף לא קיבלנו אותם בבסיס

חמוטל זוזוט צדקה:  ולכן, אנחנו נלך לעל"שים

סימון דוידסון: שר האוצר, תבינו מה אתם עושים

סימון דוידסון:  אתם הפגיעה הכי גדולה בילדים שלנו במדינת ישראל

סימון דוידסון:  כי הילדים האלה לא עושים ספורט

סימון דוידסון:  אין להם מה לעשות

סימון דוידסון:  הם מגיעים לסמים, אלכוהול ואלימות והמדינה צריכה לשלם אחרי זה פי עשרה על הטיפול בהם

סימון דוידסון:  וכל זה כי מתקמצנים על איזה 2, 5 או 10 מיליון שקל מסכנים, וסליחה שאני אומר את זה

סימון דוידסון:  האם מתוך מעל 500 מיליארד שקל אי-אפשר להשיג 5 מיליון שקלים ילדים האלה? באמת, למה לא חושבים על הילד בקרית שמונה בשדרות שאין להם? הדבר היחיד שמוציא אותם זה תוכנית פל"א ו"שווים בספורט" והתאחדות בתי הספורט

סימון דוידסון:  אם לא תתקצבו את זה, אז אלפי ילדים ייזרקו מהבתים שלהם

סימון דוידסון:  חמוטל, אני לא מאשים אותך

חמוטל זוזוט צדקה:   חבר הכנסת סימון, אנחנו מדברים כאילו אין כסף לילדים

חמוטל זוזוט צדקה:  בסוף במקום שהכסף יהיה עכשיו בבסיס, הוא יהיה במרץ בעל"שים

חמוטל זוזוט צדקה:  אבל יהיו 5 מיליון שקלים, שאנחנו שמים לטובת הדבר הזה, כדי להמשיך לתחזק את מועדוני הספורט הבית ספריים

חמוטל זוזוט צדקה:   צריך גם לזכור את זה, ולא  ללכת לאמירות חד-חד- משמעותיות

סימון דוידסון:   אני אהיה מול האוצר בנושא זה

סימון דוידסון:      חבר הכנסת ירון לוי, בבקשה

ירון לוי:   אעמוד בזמנים ואעשה זאת ממש קצר

ירון לוי:  כבוד היושב-ראש, אני עובד לצידך וכל האנשים כאן מכירים את הלהט שלך לסדר את הדברים, וזה ממש מרגש אותי כל פעם מחדש

ירון לוי:  לפני כמה חודשים ביקרתי בוועד האולימפי ונפגשתי עם גילי ועם יעל ארד

ירון לוי:  בעבר התאמנתי יחד עם יעל, וכשישבתי איתה מאוד התרגשתי, ממש כמו שהייתי ילד

ירון לוי:  אני מספר לכם את זה כי ההשקעה באולימפיאדה תשליך חמש שנים קדימה לגבי מה הילדים שלנו ירצו להיות, ואיזה מודל של הצלחה יהיה להם

ירון לוי:  וגם מבחינה הלאומית

ירון לוי:  אנחנו במלחמה מאז ה-7 באוקטובר, ומפלצות חמאס רצו להרוג את התרבות שלנו

ירון לוי:  האולימפיאדה הזו היא הזדמנות להראות לכל העולם את התרבות הישראלית, את תרבות הספורט

ירון לוי:  זו משימה לאומית, אבל לא רק של הוועד הלאומי

ירון לוי:  כפיר, אתה נמצא כאן, ואני אשמח שזה יעבור הלאה

ירון לוי:  סימון, אתה עושה את זה יום ולילה, ואתה מדבר עם השר ועם כל הגורמים

ירון לוי:  אבל, בסופו של דבר, יש לנו חשיבות לאומית

ירון לוי:  ככל שהמנון התקווה יישמע יותר בפריז, וככל שנניף יותר את הדגלים, שהם שרפו לנו, במקום הכי גבוה, ונעמוד על הפודיום, אז  זו הסברה, זו ישראליות, זו ציונות

ירון לוי:  כסף בהסברה, שאנחנו לא טובים בו, תעבירו לספורט

ירון לוי:  זוהי ההסברה הכי טובה שיכולה להיות בתקופה הזו

ירון לוי:  וזה לא המקום להתנגח

ירון לוי:  אני חושב שכולנו תמימי דעים שאנחנו נמצאים בתקופה מאוד קריטית ומשמעותית

ירון לוי:  בואו ניתן לספורטאים את השקט הנפשי לעסוק בדבר שבו הם הכי טובים, וזה בספורט והישגים, ובואו נאפשר לוועד האולימפי להמשיך לעשות את העבודה הטובה הזו

ירון לוי:  גילי, אני מכיר אותך גם בתור ספורטאי

ירון לוי:  זו זכות גדולה להיות חלק מהדבר הזה

ירון לוי:  סימון, באמת, תודה רבה לך על הכול

סימון דוידסון:   תודה רבה, ירון

כפיר כהן:   חבר הכנסת סימון, אני חייב חייב לצאת

כפיר כהן:  אני ממש מצטער שאני יוצא

כפיר כהן:  חשוב לי להגיד שבאמת גם השר, המשרד, חמוטל, אמיר מנהל אגף ביטחון, הצוות מקצועי במינהל הספורט

כפיר כהן:  אני מודה לכם בשמי ובשם השר על כל העבודה

כפיר כהן:  נמשיך יחד לקדם

סימון דוידסון: נמשיך

סימון דוידסון:  תודה רבה

סימון דוידסון:      אני מבקש מהדוברים הבאים לדבר בקצרה

סימון דוידסון:  חברים, הסיפור של רונית הגיע אליי באופן אישי

סימון דוידסון:  אני רוצה שנשמע ממנה בקצרה מה הספורט עושה לאדם כשהוא מגיע למצב רפואי הכי קשה שיכול להיות

סימון דוידסון:  רונית, בבקשה

סימון דוידסון:   לא, את לא צריכה להגיד את זה

רונית ריקלין:   אוקיי

רונית ריקלין:  אני מנתניה

רונית ריקלין:  באתי לספר פה בקצרה מה עשה הספורט עבורי

רונית ריקלין:  לפני שבע שנים חליתי בסרטן השד

רונית ריקלין:  עד אז היה בריאה כמו שור

רונית ריקלין:  אבל מעולם לא עשיתי ספורט

רונית ריקלין:  כאשר החלמתי הבנתי שאני רוצה לקחת לידיים שלי את השליטה על הבריאות, לפחות במה שאני יכולה, והצטרפתי לקבוצת ריצה

רונית ריקלין:  אני מדברת על שבע שנים,  ולאורך השנים האלה עשיתי כמובן חצאי מרתון ומרתון מלא, והתאמנתי למרתון בפריז, שנגוז עם הקורונה

רונית ריקלין:  הספורט השתלט על חיי

רונית ריקלין:  לשמחתי, היום אני מאמנת ספורט, מאמנת נשים, קבוצות נשים, ממקום של החזרת השליטה, ולתת לנשים עוצמה וחוסן והבנה שאנחנו מסוגלות להתמודד עם כל האתגרים, וזה מאפשר לנו העצמה נשית מאוד מאוד חזקה

רונית ריקלין:  מעבר לזה שאנחנו מתחזקות כמובן ברמה הפיזית,  בטח ובטח ברמה המנטלית

רונית ריקלין:  זה משחרר סטרס, משפר את החוסן

רונית ריקלין:  אני לא מוותרת היום על הספורט, וגם עובדת בלתת ולהעניק את זה למעגלים סביבי

רונית ריקלין:  אני חושבת שזו הדוגמה האישית שאנחנו כאנשים בוגרים צריכים לקחת איתנו ולתת לדורות הבאים

רונית ריקלין:  תודה, סימון

סימון דוידסון: רונית, תודה רבה

סימון דוידסון:       דקה לסיף, ואחר כך דקה לגיא, ואז אסיים

סימון דוידסון:  אין לי זמן

סימון דוידסון:  תאמינו לי, לפי מה שעשיתי בימים האחרונים, אתם לא צריכים לדבר

סימון דוידסון:  אני יודע את העבודה

אריה שפטל: אירינה טל, מנכ"לית איגוד הסיוף

אריה שפטל:  הרבה נאמר

אריה שפטל:  אני רק רוצה לחדד

אריה שפטל:  מבחן - - - לאבטחה נפתח רק לקבוצות ל - - -      

חמוטל זוזוט צדקה: לא

אריה שפטל:   כן? אוקיי, אז אני לא יודעת על זה

אריה שפטל:  בסדר, תודה

חמוטל זוזוט צדקה:   זה שונה

אריה שפטל:   זה שונה - - -

אריה שפטל:  אני לא יודעת אם זהו המקום להעלות את נושא המלגות לספורטאים ומאמנים עולים

אריה שפטל:  כבר חודשיים הם לא מקבלים את המלגות

סימון דוידסון: עודד פורר היה פה

סימון דוידסון:  למה לא אמרת? הוא אפילו דיבר על זה

סימון דוידסון:  אני אחבר אותך לזה

סימון דוידסון:  אוריה, תדאג לזה שאני מטפל בזה מול משרד הקליטה

אריה שפטל:   זה יעזור לנו מאוד אם נקבל תזרים מזומנים שלא קיים

סימון דוידסון: הינה, יש דיון בשבוע הבא בוועדת העלייה והקליטה בנושא הזה

סימון דוידסון:  תבואי

סימון דוידסון:  אני גם אגיע לשם

אריה שפטל:   אוקיי

אריה שפטל:  ובאמת אבטחה - קודם כול, רציתי תודה לענף המשלחות

אריה שפטל:  יש שם אנשים נהדרים

אריה שפטל:  אבל זה אוכל לנו את כל התקציב

אריה שפטל:  אנחנו חייבים עזרה בזה, ונשמח לקבל אותה

אריה שפטל:  תודה רבה

סימון דוידסון:   תודה רבה

סימון דוידסון:       גיא, האם אתה רוצה להגיד משהו? זה חשוב?     

גיא דגן:   כן

גיא דגן:  קודם כול, חשוב לי מאוד על כל התמיכה ועל כל מה שאתה עושה לטובת החינוך הגופני וספורט בתי הספר, והמאבק על ההתאחדות הספורט לבתי הספורט

גיא דגן:  אני אהיה קצר למרות שיש לי המון להגיד

גיא דגן:  בסוף הילד לא נולד ספורטאי

גיא דגן:  הילד נולד והוא מתחיל את דרכו במערכת החינוך

גיא דגן:  שם הוא נחשף למיומנויות גופניות ולענפי הספורט

גיא דגן:  יש לנו תוכניות רבות לטיפוח ספורטאים בתוך מערכת החינוך

גיא דגן:  אם נסתכל על האולימפיאדות הקרובות ולא רק על הקרובה, הילדים נמצאים עכשיו במערכת החינוך

גיא דגן:  התאחדות הספורט לבתי הספר היא הגורם שמקדם חלק גדול מענפי הספורט בתוך מערכת החינוך, בעיקר בענפי הספורט שהם פחות פופולריים

גיא דגן:  לדוגמא, אתלטיקה קלה

גיא דגן:  לא תהיה אתלטיקה קלה ללא מועדוני הספורט הבית ספריים

גיא דגן:  אם נסתכל על אגודות ספורט כמו האגודה בראשון לציון או בחולון ובמקומות נוספים, הילדים שמגיעים לאגודה הם ילדים שמתחילים את דרכם במועדוני הספורט הבית ספריים ובפעילות של התאחדות הספורט לבתי הספר

גיא דגן:  נמצא פה חי

גיא דגן:  הוא אתלט, והוא גם מאמן היום

גיא דגן:  הוא גדל בתוך המערכת הזו

גיא דגן:  ויש המון דוגמאות כאלה

סימון דוידסון: גיא, אין לי זמן

סימון דוידסון:  סליחה, אני חייב לסיים

סימון דוידסון:  אני ממש מצטער

סימון דוידסון:  רון, חמוטל וגילי, אנחנו נעשה אצלי במשרד את נושא האבטחה כי אנחנו חייבים לצאת מפה

סימון דוידסון:  אני ממש מתנצל על כך שלא כולם דיברו

סימון דוידסון:       אני מחלק תעודה בכל דיון בוועדה לספורטאים, ודווקא לספורטאים מיוחדים, שלא שומעים עליהם ולא רואים אותם

סימון דוידסון:  מה לעשות, הם לא ערן זהבי והם לא אנסטסיה גורבנקו בשחייה, שאתמול היתה רביעית באליפות עולם

סימון דוידסון:      מיה ג'וי מזור, אני רוצה להעניק לך על זכייתך במדליית זהב באולימפיאדת העולם בסקי, ואני מדבר על הספיישל אולימפיקס, ועל היותך עתידה לייצג את ישראל באולימפיאדה המיוחדת, במשחקי עולם חורף  בטורינו 2025 של הספיישל אולימפיקס

סימון דוידסון:  מיה, מבחינתי, את הכי חשובה פה, ואתם הכי חשובים פה

סימון דוידסון:  אני רוצה שכולם ימחאו כפיים למיה על מה שהיא עושה

סימון דוידסון:  		 (מחיאות כפיים)      האם מיכאל מהאופניים ומהספרינט נמצא פה? אוריה, הוא לא הגיע? אם כך, אני מעניק רק למיה

סימון דוידסון:  היתה היסטוריה גם בנושא אופניים

סימון דוידסון:  חשבנו שהוא יגיע, אבל הוא לא הגיע

סימון דוידסון:  בפעם הבאה נעשה את זה

סימון דוידסון:  מיה, כל הכבוד לך

קריאה:   אני אשמח אם מיה וערן יוכלו לספר ממש בשני משפטים קצרים את הסיפור שלהם כדי שיבינו מה ההישג שלה עבור עצמה ועבור החברה הישראלית כולה

ערן מזור:   שמי ערן מזור, ואני אח של מיה

ערן מזור:  אני יודע שאנחנו קצת צפופים בזמן, אבל תכבדו אותי

ערן מזור:  אני בן 24, ואני ממפוני העוטף ושורדי השבת השחורה, ואני מקיבוץ ניר יצחק

ערן מזור:  זוהי מיה אחותי

ערן מזור:  היא בת 21

ערן מזור:  היא עוסקת בגלישה בסקי מגיל עשר, וכעת היא באמצע הדרך שלה בשירות לאומי

ערן מזור:  מיה התחילה להתחרות ב-2020 בפינלנד וחזרה עם מדליית כסף

ערן מזור:  ב-2023 מיה זכתה בפולין במדליית זהב

ערן מזור:  זוהי מדליית הכסף

ערן מזור:  ב-2024, בינואר האחרון, היא זכתה במדליית זהב באליפות גרמניה, כמו ששמעתם

ערן מזור:  זוהי המדליה

ערן מזור:  ראוי להגיד שבתחרות הזו השתתפו גם גברים וגם נשים ביחד

ערן מזור:  אם כבר דיברנו על גיוון, אז מיה עשתה את זה באמת בצורה פנומנלית באותו מקצה

ערן מזור:  השחייה פורסמה באחד מהעיתונים הגדולים ביותר בגרמניה בתחום הספורט, בעיתון ה"בילד"

ערן מזור:      מיה עשתה את הזכיות האלה תחת דגל מדינת ישראל, וכל פעם שהציגו אותה אמרו את שם המדינה בקול גדול

ערן מזור:  אם היה אפשר להראות את הסרטון שבו המנחה מכריזה על מיה במילים: מיה מזור -  ישראל, בצעקה, זוכת מדליית זהב, והיא עולה לפודיום

ערן מזור:  העוצמה של מיה והיכולת להביא ניצחון תחת לחצים, בתקופה בכלל לא פשוטה, ה-7 באוקטובר, המלחמה, רק מאדירים את הזכייה הזו

ערן מזור:       את ההישגים האלה, מיה השיגה בזכות עצמה דרך מחנות אימונים באוסטריה, צרפת ובעוד מדינות שיש בהן אתרי סקי, שהם חבל על הזמן, כשכל זה במימון שלנו, של המשפחה: מהטיסה ועד המלון והאוטו כדי להגיע לאתר הגלישה, ובקצה האימונים שאנחנו הובלנו, ובהתנדבות של מאמנת

ערן מזור:       תארו לכם איפה מיה היתה אם היו לנו הכלים והתמיכה של משרד הספורט

ערן מזור:  אנחנו נמצאים עכשיו שנה לפני משחקי החורף האולימפיים, ויש המון עבודה

ערן מזור:  נדרשת המון הכנה, ואנחנו כמשפחה כבר שנים עושים מה שאנחנו יכולים כדי שמיה תגיע הכי גבוה שיש

ערן מזור:  אבל אנחנו לא יכולים לעשות את זה לבד

ערן מזור:  נדרשת כאן תמיכת המדינה

ערן מזור:      מר מיקי זוהר הוא שר הספורט הראשון שהכיר במשלחת האולימפית של הספיישל

ערן מזור:  הוא הראשון שהסתכל למיה ולספורטאים בעיניים ולא התעלם, ואמר להם: אני רואה אתכם, אתם ראויים

ערן מזור:       כבוד השר, אנחנו מבקשים שלא תסיט מאיתנו את המבט

ערן מזור:  ההכרה היא צעד ראשון שנכתב בהיסטוריה, אך המהפכה טרם בוצעה

ערן מזור:  מיה צריכה את תמיכת המדינה כדי שברגע העלייה לפודיום עם מדליית הזהב על הצוואר, מיה תייצג את המדינה בכבוד

ערן מזור:  וכדי שזה יקרה, היא צריכה לעלות על המסלול בגאווה, כשהיא יודעת שהיא לא שונה מאף ספורטאי ללא מוגבלות פיזית לצידה, ושהמדינה רואה אותה באופן דומה

ערן מזור:  התמיכה של משרד הספורט בהכנות האלו הן הכרח

ערן מזור:  הלוואי ונגיע למצב שאנחנו מתדיינים על ביטחון במהלך האימונים והאליפויות כי זה אומר שעברנו את השלב שבו אנחנו צריכים להילחם על תמיכה כספית בסיסית שתאפשר למיה ולחבריה להתאמן בכבוד

ערן מזור:  מיה וחבריה למשלחת, שעוסקים בספורט כמו כל ספורטאי או ספורטאית תחרותיים, זכאים לקבל תמיכה

ערן מזור:  המצב הנוכחי הוא לא צודק ומהווה אפליה

ערן מזור:  אני מצפה לראות יום אחד את נושא הוועדה בתוספת הספיישל אולימפקס

סימון דוידסון:   תודה רבה רבה

סימון דוידסון:  דבריך נוגעים ללב

סימון דוידסון:  מיה, כל הכבוד לך

סימון דוידסון:  אלופה

סימון דוידסון:      				(מחיאות כפיים)     

גיא דגן:   סימון, גם האוכלוסיות של הפאראלימפיים וספיישל אולימפקס, אם הן לא ימשיכו לפעול בהתאחדות הספורט לבתי הספורט, לא תהיה בניית תשתיות גם לאוכלוסיות האלה

גיא דגן:  אנחנו עובדים בשיתוף פעולה מצוין

גיא דגן:  קרן מהספיישל אולימפיקס יכולה להעיד על זה פה

סימון דוידסון: מאה אחוז

סימון דוידסון:  תודה רבה לכל מי שהגיע

סימון דוידסון:  אני רוצה לסכם בתקווה גדולה שהדגל של מדינת ישראל יתנופף, לא פעם ולא פעמיים, גם במשלחת האולימפית וגם במשלחת הפאראולימפית

סימון דוידסון:  אתם, הספורטאים, הספורטאיות, וכל המאמנים והצוות, וראשי האיגודים, התקווה הגדולה שלנו למשלחת האולימפית לפריז

סימון דוידסון:  אני בטוח שהם ייצגו את מדינת ישראל בכבוד

סימון דוידסון:       אנחנו נעשה פה כל מה שצריך כדי שהספורטאים לא ייפגעו, שהאיגודים לא ייפגעו, ושהדגל יתנופף כמה שיותר גבוה

סימון דוידסון:      אנחנו נמשיך את הדיון החסוי אצלי

סימון דוידסון:  אני מודה לכולם, וסליחה לאלו שלא קיבלו רשות דיבור

סימון דוידסון:  רונן, לא נתת לך אפילו לדבר

רונן הרשקו: הכול בסדר

רונן הרשקו:  בסופו של דבר, וגיל יודע, ב-2017 היינו שם, משלחת ספורט, משחקי כדור - - -     

סימון דוידסון: אגיד משהו עליך ועל הכדורגל

סימון דוידסון:  לפני שנתיים נפגשתי איתך והראית לי את התוכנית

סימון דוידסון:  אני זוכר שאחרי זה אפילו דיברתי עם גילי

סימון דוידסון:  אם אני לא טועה, אמרתי שבעוד שנתיים הכדורגל יגיע לאן שהוא רוצה להגיע כי אתם עושים עבודה מדהימה בהתאחדות, ובמיוחד אתה בנושא המקצועי, ובוני, וכל הצוות

סימון דוידסון:  באמת ישר כוח

סימון דוידסון:  יאללה, שתגיעו לפחות לחצי גמר במשחקים האולימפיים

רונן הרשקו: כן, אנחנו פה כדי לשמח ולשמור על הרעיון האולימפי, ועל הערכים האלה

סימון דוידסון: תודה רבה לכולם

סימון דוידסון:  הישיבה נסגרת